**Poročilo o izvajanju operativnega programa za izvajanje nacionalnega gozdnega programa v obdobju 2017–2021/predlog**

****

**Ljubljana, 18. november 2022**

Pripravilo: Ministrstvo za kmetijstvo, gozdarstvo in prehrano v sodelovanju z Zavodom za gozdove Slovenije in Gozdarskim inštitutom Slovenije

Zasnova: Direktorat za gozdarstvo in lovstvo – Sektor za gozdarstvo

Ljubljana, 18. november 2022

#### Kazalo vsebine:

[Kazalo vsebine: 3](#_Toc119673477)

[Seznam kratic, uporabljenih v programu 5](#_Toc119673478)

[1 Namen in ključne ugotovitve Poročila o izvajanju operativnega programa za izvajanje nacionalnega gozdnega programa za obdobje 2017–2021 7](#_Toc119673479)

[2 Sredstva proračuna Republike Slovenije in proračunskega sklada za gozdove 8](#_Toc119673480)

[3 Štiri prioritete in deset ukrepov OP NGP 2017–2021 11](#_Toc119673481)

[3.1 Izvedba nalog za oblikovanje in izvajanje gozdne politike po prioritetah 12](#_Toc119673482)

[3.1.1 Prioriteta a) Ohranjanje biotske raznovrstnost gozdov na krajinski, ekosistemski, vrstni in genski ravni ter spremljanje njihovega zdravja in vitalnosti 12](#_Toc119673483)

[3.1.1.1 Ukrep 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov 12](#_Toc119673484)

[3.1.2 Prioriteta b) Zagotavljanje trajnosti donosov gozdov in uveljavitev vseh njihovih funkcij 21](#_Toc119673485)

[3.1.2.1 Ukrep 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti 21](#_Toc119673486)

[3.1.2.2 Ukrep 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo 26](#_Toc119673487)

[3.1.2.3 Ukrep 4: Posodobitev kriterijev in indikatorjev za vrednotenje ekosistemskih funkcij gozdov ter razglasitev varovalnih gozdov in gozdov s posebnim namenom 29](#_Toc119673488)

[3.1.3 Prioriteta c) Optimizacija gospodarjenja z gozdovi z organizacijskega in finančnega vidika 30](#_Toc119673489)

[3.1.3.1 Ukrep 5: Prilagajanje gozdne infrastrukture ter režimov uporabe in nadzora socialnim funkcijam gozdov« 30](#_Toc119673490)

[3.1.3.2 Ukrep 6: Spremljanje uspešnosti gospodarjenja z gozdovi v lasti Republike Slovenije 33](#_Toc119673491)

[3.1.3.3 Ukrep 7: Zagotavljati ustrezno višino proračunskih in evropskih sredstev za gozdove in gozdarstvo 38](#_Toc119673492)

[3.1.3.4 Ukrep 8: Sprejetje regulativnih sprememb, ki vključujejo tudi prilagoditve nalog in organiziranost Javne gozdarske službe proračunskim zmožnostim 39](#_Toc119673493)

[3.1.4 Prioriteta d) Spodbujanje koordinacije in komunikacije med deležniki, povezanimi z gozdom in gozdarstvom pri projektih doma in na tujem 42](#_Toc119673494)

[3.1.4.1 Ukrep 9: Oblikovanje trajnega formalnega »Gozdnega dialoga« vseh deležnikov na področju gozdov in gozdarstva 42](#_Toc119673495)

[3.1.4.2 Ukrep 10. Mednarodno sodelovanje na področju gozdov in gozdarstva 44](#_Toc119673496)

**Kazalo preglednic:**

[**Preglednica 1:** Preglednica 1: Načrtovana in porabljena proračunska sredstev za naloge na področju gozdarstva od 2017 do 2021 (v 1.000 EUR) 10](#_Toc117060845)

[**Preglednica 2:** Prioritete in ukrepi OP NGP 2017–2021 11](#_Toc117060846)

[**Preglednica 3:** Naloge v okviru ukrepa 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov 13](#_Toc117060847)

[**Preglednica 4:** Realizacija nalog v okviru ukrepa 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov 15](#_Toc117060848)

[**Preglednica 5:** Naloge v okviru ukrepa 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti 22](#_Toc117060849)

[**Preglednica 6:** Uresničevanje nalog v okviru ukrepa 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti 22](#_Toc117060850)

[**Preglednica 7:** Naloge v okviru ukrepa 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo 26](#_Toc117060851)

[**Preglednica 8:** Uresničevanje nalog v okviru ukrepa 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo 27](#_Toc117060852)

[**Preglednica 9:** Naloge v okviru ukrepa 4: Posodobitev kriterijev in indikatorjev za vrednotenje ekosistemskih funkcij gozdov ter razglasitev varovalnih gozdov in gozdov s posebnim namenom 29](#_Toc117060853)

[**Preglednica 10:** Naloge v okviru ukrepa 5: Prilagajanje gozdne infrastrukture in režimov uporabe socialnim funkcijam in vzpostavitev nadzora nad dogajanji v gozdovih 31](#_Toc117060854)

[**Preglednica 11:** Preglednica: Ukrepi po vrstah ugotovljenih nepravilnosti v obdobju 2017 – 2021 32](#_Toc117060855)

[**Preglednica 12:** Preglednica: Določitev režima uporabe gozdnih cesti od leta 2017-2021 33](#_Toc117060856)

[**Preglednica 13:** Naloge v okviru ukrepa 6: Spremljanje uspešnosti gospodarjenja z gozdovi v lasti Republike Slovenije 34](#_Toc117060857)

[**Preglednica 14:** Preglednica : Donos za državo v letih 2017-2021 34](#_Toc117060858)

[**Preglednica 15:** Preglednica : Stroški gojitvenih, varstvenih in biomeliorativnih del v EUR 35](#_Toc117060859)

[**Preglednica 16:** Preglednica: Povečanje površine državnih gozdov (ha) 35](#_Toc117060860)

[**Preglednica 17:** Preglednica: Površina pridobljenih gozdov glede na status gozda (ha) 35](#_Toc117060861)

[**Preglednica 18:** Preglednica Prihodki sredstev Gozdne sklada 37](#_Toc117060862)

[**Preglednica 19:** Preglednica 4 : Preglednica realizacije porabe sredstev Gozdnega sklada 37](#_Toc117060863)

[**Preglednica 20:** Naloge v okviru ukrepa 7: Zagotavljati ustrezno višino proračunskih in evropskih sredstev za gozdove in gozdarstvo 38](#_Toc117060864)

[**Preglednica 21:** Naloge v okviru ukrepa 8: Sprejetje regulativnih okvirov, ki vključujejo tudi prilagoditve nalog in organiziranost Javne gozdarske službe proračunskim zmožnostim. 39](#_Toc117060865)

[**Preglednica 22:** Naloge v okviru ukrepa 9: Oblikovanje trajnega formalnega »Gozdnega dialoga« vseh deležnikov na področju gozdov in gozdarstva 42](#_Toc117060866)

[**Preglednica 23:** Naloge v okviru ukrepa 10: Mednarodno sodelovanje na področju gozdov in gozdarstva 45](#_Toc117060867)

# Seznam kratic, uporabljenih v programu

AN – Akcijski načrt za povečanje konkurenčnosti gozdno-lesne verige v Sloveniji do leta 2020 »Les je lep«

BF–G – Biotehniška fakulteta, Oddelek za gozdarstvo in obnovljive gozdne vire

CEPF – Konfederacija evropskih lastnikov gozdov

COPA-COGECA – Organizacija evropskih kmetov-Evropsko združenje kmetijskih zadrug

CPVO – celostna presojo vplivov na okolje

EKSRP – evropski kmetijski sklad za razvoj podeželja

EUSTAFOR – Evropsko gozdarsko združenje upravljavcev z državnimi gozdovi

FE – Forest Europe

FERN – Mednarodna okoljska organizacija

GGN GGE – gozdnogospodarski načrt gozdnogospodarske enote

GGN GGO – gozdnogospodarski načrt gozdnogospodarskega območja

GGO – gozdnogospodarsko območje

GIS – Gozdarski inštitut Slovenije

GLS – gozdni lesni sortimenti

GD–Gozdni dialog

Gozdni sklad – proračunski sklad za gozdove

IRSKGLR – Inšpektorat RS za kmetijstvo, gozdarstvo, lovstvo in ribištvo

JGS – javna gozdarska služba

KGZS – Kmetijsko gozdarska zbornica Slovenije

LD – lovska družina

LPN – lovišče s posebnim namenom

LUO – lovsko upravljavsko območje

LZ – lesna zaloga

MGRT – Ministrstvo za gospodarski razvoj in tehnologijo

MKGP – Ministrstvo za kmetijstvo, gozdarstvo in prehrano

MOP – Ministrstvo za okolje in prostor

NGP – nacionalni gozdni program

NLUO – Načrt za lovsko upravljavsko območje

OPNGP 2017–2021 – Operativni program za izvajanje nacionalnega gozdnega programa 2017–2021 (Sklep Vlade RS, št. 340–41/2017/14 z dne 21. avgusta 2017)

OPNGP 2022–2026 – Operativni program za izvajanje Nacionalnega gozdnega programa za obdobje 2022–2026

PNGP 2015–2019 – Poročilo o izvajanju nacionalnega gozdnega programa v obdobju 2015–2019 (Sklep Vlade RS, št. 34000–6/2021/4 z dne 14. oktobra 2021)

PNGP do 2014 – Poročilo o izvajanju nacionalnega gozdnega programa do 2014 (Sklep Vlade RS, št. 34000–2/2016/3 z dne 14. aprila 2016)

POPNGP 2017–2022– Poročilo o izvajanju operativnega programa za izvajanje nacionalnega gozdnega programa v obdobju 2017–2022

PPD – Prognostično-diagnostična služba za gozdove

PRP – Program razvoja podeželja

PUN – Program upravljanja z območji Natura 2000 za obdobje 2015 – 2020/2022

ReNGP – Resolucija o nacionalnem gozdnem programu (Uradni list RS, št. 111/07)

RS – Republika Slovenija

SiDG – Slovenski državni gozdovi d. o. o.

SKP – skupna kmetijska politika

SKZG RS – Sklad kmetijskih zemljišč in gozdov Republike Slovenije

SNSKP 2023–2027 ­– Strateški načrt skupne kmetijske politike 2023-2027­

TGG – trajnostno gospodarjenje z gozdovi

ZDLov – Zakon o divjadi in lovstvu (Uradni list RS, št. 16/04, 120/06 – odl. US, 17/08, 46/14 – ZON-C, 31/18, 65/20, 97/20 – popr. in 44/22)

ZG – Zakon o gozdovih (Uradni list RS, št30/93, 56/99 – ZON, 67/02, 110/02 – ZGO–1, 115/06– ORZG40, 110/07, 106/10, 63/13, 101/13–ZDovNepr, 17/14, 22/14– odl.US, 24/15, 9/16 – ZGGZRS in 77/16)

ZGGLRS – Zakon o gospodarjenju z gozdovi v lasti Republike Slovenije (Uradni list RS, št. 9/16 in 36/21 – ZZIRKDK)

ZGS – Zavod za gozdove Slovenije

ZLGS – Zveza lastnikov gozdov Slovenije

ZON – Zakon o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20 in 3/22 – ZDeb)

ZRSVN – Zavod RS za varstvo narave

ZUOPŠP – Zakon o dodatnih ukrepih za odpravo posledic škode zaradi prenamnožitve populacije podlubnikov (Uradni list RS, št. 14/18 in 65/20)

# Namen in ključne ugotovitve Poročila o izvajanju operativnega programa za izvajanje nacionalnega gozdnega programa za obdobje 2017–2021

Ministrstvo za kmetijstvo, gozdarstvo in prehrano (MKGP) je po sprejetju Poročila o izvajanju nacionalnega gozdnega programa do 2014 (PNGP do 2014) pregledno, vsebinsko in konceptualno združilo vse programe in dokumente na področju gozdov in gozdarstva v enem operativnem dokumentu in na podlagi četrtega odstavka 7. člena Zakona o gozdovih (ZG) pripravilo Operativni program za izvajanje nacionalnega gozdnega programa 2017–2021(OP NGP 2017–2021).

Podlago za izdelavo programa so predstavljali predvsem cilji in usmeritve nacionalnega gozdnega programa (NGP) ter ugotovitve PNGP do 2014. Slednji dokument je celovit pregled in ocena izvajanja NGP do leta 2014, s čimer je takrat predstavljal aktualno stanje na področju trajnostnega gospodarjenja z gozdovi v Sloveniji. Operativni program za izvajanje nacionalnega gozdnega programa 2017–2021 (OPNGP 2017–2021) je povzel veljavne in izvajane operativne dokumente s področja gozdov in gozdarstva oziroma gozdno-lesne verige ter Akcijski načrt za sodelovanje v okviru mehanizma za usklajevanje sodelovanja med Kitajsko in državami CEE na področju gozdarstva. Kot še nalaga ZG, je MKGP pripravil Poročilo o izvajanju operativnega programa za izvajanje nacionalnega gozdnega programa za obdobje 2017–2021 (POPNGP 2017–2021). Z POPNGP 2017–2021 je torej analizirano izvajanje OPNGP 2017–2021.

Ključne ugotovitve Poročila o izvajanju operativnega programa za izvajanje nacionalnega gozdnega programa za obdobje 2017–2021

Priprava in izvedba OPNGP 2017–2021 sta nedvomno pripomogli k uspešnejšemu doseganju postavljenih ciljev in usmeritev v Resoluciji o nacionalnem gozdnem programu (ReNGP). ReNGP je zelo obširen dokument in podrobneje definira cilje za kar 12 različnih področij, ki so relevantna za področje gozdarstva in gospodarjenja z gozdovi. Prav ta širok pregled pa nedvomno vodi v težjo preglednost in predvsem evidentiranje prioritet, ki v danem trenutku najbolj relevantno naslavljajo ključne probleme. Prav ta del je OPNGP 2017–2021 ustrezno dopolnil in zagotovil preglednost nad prioritetami in s tem povezanimi cilji oziroma ukrepi in nalogami.

OPNGP je torej za obdobje 2017–2021 opredelil aktualne prioritete na področju gozdov in gozdarstva, iz katerih izhajajo ukrepi in naloge gozdne politike. Analiza uresničevanja OPNGP 2017-2021 kaže, da so se predviden naloge v grobem izvajale kot je bilo začrtano. Tudi obdobje 2017–2021 sodi v čas, ki je bil v gozdarstvu izjemen, celo dramatičen; po žledolomu zgodovinskih razsežnosti leta 2014 so sledile še druge večje ujme in posledična ogromna prenamnožitev podlubnikov. Panogi je ob usmerjanju javne gozdarske službe in sodelovanju vseh udeleženih deležnikov uspelo vse to zadovoljivo in v največji možni meri sanirati.

Pri tem pa gre vendarle izpostaviti, da na nekaterih področjih zaostajamo za načrti. Sem spadajo predvsem posek, ki ne dosega možnega ter izvajanje nege. Med področji, ki prav tako ostajajo še naprej pereča, je tudi gozdarski nadzor. Gozdni dialog je v procesu priprave gozdno gospodarskih in lovsko upravljavskih načrtov sicer formalno zaživel, ni pa se mogel razviti, saj do sprememb in dopolnitev NGP in krovnega področnega zakona ni prišlo.

Proračunska sredstva so bila porabljena v skladu s sprejetimi programi. Poraba sredstev Programa razvoja podeželja (PRP) se je odvijala skladno z začrtanim.

V obravnavanem obdobju so bile številne aktivnosti usmerjene k iskanju primernih objektov in površin za izvedbo in financiranje ukrepov za območja Natura 2000 v zasebnih gozdovih, predvsem na podlagi finančnih virov iz Gozdnega sklada, manjši del tudi iz nacionalne sheme. Veliko pozornosti je bilo namenjenih ukrepu ''ohranjanje biotopov – naravni razvoj (ekocelice brez ukrepanja)''.

Slovenija je od 1. julija do 31. decembra 2021 predsedovala Svetu Evropske unije. Slovensko predsedstvo je tako med drugim z vsemi državami članicami pripravilo Sklepe Sveta o Strategiji EU za gozdove do leta 2030. V sklepih je poudarjeno, da je treba pri izvajanju strategije uporabiti uravnotežen pristop k varstvu gozdov, okoljskim ambicijam in socialno-ekonomski vlogi gozdarstva.

Področje divjadi in lovstva

Resolucija o nacionalnem gozdnem programu (ReNGP) vsebuje tudi Program upravljanja z divjadjo, ki ga v svojem 12. členu določa Zakon o divjadi in lovstvu ((Uradni list RS, št. 16/04, 120/06-Odl.US, 17/08 in 46/14-ZON-C), (ZDLov). Program vsebuje temeljna izhodišča za upravljanje z divjadjo, določa življenjska območja za posamezne vrste divjadi in usmeritve ter pogoje za ohranitev in varstvo divjadi ter njenega življenjskega okolja. Določila Programa upravljanja z divjadjo se izvajajo preko načrtov upravljanja z divjadjo, v katerih so določeni ukrepi za ohranitev populacij vseh vrst divjadi in ukrepi v življenjskem okolju divjadi. Izvajalce ukrepov in financiranje določa IV. del ZDLov.

V obdobju od 2017 do 2020 se je upravljanje z divjadjo dokaj uspešno izvajalo s pomočjo letnih lovsko upravljavskih načrtov lovsko upravljavskih območij (LUO). V tem času so se spremenili predpisi na področju načrtovanja upravljanja z divjadjo, kar je imelo za posledico, da so v letu 2021 prvič pričeli veljati dvoletni lovsko upravljavski načrti za LUO za leti 2021 in 2022. To je omogočilo bolj prilagodljivo upravljanje z divjadjo. Ne glede na navedeno so na določenih območjih v Sloveniji še vedno problemi z preveliko številčnostjo jelenjadi in divjih prašičev.

# Sredstva proračuna Republike Slovenije in proračunskega sklada za gozdove

V preglednici 1 so navedena sredstva proračuna Republike Slovenije (RS), ki jih MKGP zagotavlja za ukrepe na podlagi Zakona o gozdovih (ZG), Zakona o divjadi in lovstvu (ZDLov) in Zakona o gospodarjenju z gozdovi v lasti RS (ZGGLRS) in njihova poraba.

Proračunska sredstva so bila porabljena v skladu s sprejetimi programi. Javna gozdarska služba se je financirala na podlagi letnega programa dela in finančnega načrta, ki ju sprejema minister s sklepom. Sredstva za javno gozdarsko službo so se povečala zaradi rasti stroškov dela, kar je posledica povečanja plač in drugih osebnih prejemkov na podlagi predpisov, kolektivne pogodbe za gozdarstvo in dogovorov vlade s sindikati. Povečali so se tudi materialni stroški javne gozdarske službe, saj je ta služba izrazito terenskega značaja in je zanjo treba zagotavljati ustrezno višino materialnih stroškov za izvedbo vseh z zakonom določenih nalog. Ukrepi obnove, nege in varstva gozdov ter vzdrževanja življenjskega okolja prostoživečih živali so bili financirani v skladu z letnim programom vlaganj v gozdove in na njegovi podlagi izdanih odločb Zavoda za gozdove Slovenije (ZGS) lastnikom gozdov. Gre za financiranje in sofinanciranje tistih ukrepov, ki jih ni mogoče umestiti v Program razvoja podeželja (PRP) in se zato zanje sredstva zagotavljajo v proračunu RS. Ukrepi vlaganj v gozdove so večinoma preseženi in doseženi na načrtovani ravni. Nekaj odstopanj beležimo le pri semenarski in drevesničarski dejavnosti, ker je financiranje tega ukrepa odvisno od semenenja oz. obroda drevesnih vrst in potreb po zalogah semena v semenski hranilnici.

Sredstva za vlaganja v gozdove v obdobju 2017–2021 niso zadoščala za (so)financiranje vseh ukrepov, ki so bili načrtovani v načrtih za gospodarjenje z gozdovi. Upoštevati je treba tudi, da je žledolom v februarju 2014 prizadel okrog 60 odstotkov gozdov, kar je največja zabeležena naravna ujma v Sloveniji. ZGS je pripravil načrt sanacije v žledu poškodovanih gozdov. Sanacija se je bo izvajala do leta 2025. MKGP je zagotovilo, da so se ukrepi sanacije financirali iz Programa razvoja podeželja RS za obdobje 2014 – 2020 (PRP 2014–2020). V tem programskem obdobju je bilo za sanacijo gozdov zagotovljenih 14,05 mio EUR.

Manjša od načrtovane je bila poraba sredstev za odškodnine zaradi omejevanja lastninske pravice v razglašenih varovalnih gozdovih in gozdnih rezervatih. Odškodnina se namreč plačuje glede na zahtevo lastnika razglašenega varovalnega gozda oz. gozdnega rezervata. Izplačani so bili vsi upravičeni zahtevki. Sredstva za financiranje popularizacije gozdov in gozdarstva so bila koriščena v skladu s sprejetim programom, ki ga sprejme minister in pri tem upošteva vse upravičene vloge (nevladnih organizacij, namer MKGP po nakupu oz. financiranju strokovne publicistike ipd.). Povečala so se tudi sredstva proračuna, s katerimi se sofinancira vzdrževanje gozdnih cest v deležu, ki ustreza javnemu značaju. Sredstva proračuna so v sorazmerju s sredstvi pristojbin lastnikov gozdov, ki pa se obračunajo glede na katastrski dohodek. Ta se je na podlagi Zakona o ugotavljanju katastrskega dohodka (Uradni list RS, št. 63/16) postopoma dvigoval od 2017 do 2020. Vendar se je na podlagi Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ in 206/21 – ZDUPŠOP) za leto 2020 lastnikom gozdov upošteval katastrski dohodek le v višini 50%. V skladu z navedenimi dejstvi so se v proračunu RS zagotavljala tudi sredstva za sofinanciranje gozdnih cest.

Močno povečanje je zaznati tudi pri porabi sredstev za odškodnine za škodo, ki jo na nelovnih površinah povzroča divjad. Razloga za to sta predvsem dva:

1. Spremenjene razmere v okolju (določitev šakala kot lovne vrste in s tem prevzem odgovornosti za škodo, v letih s šibkim obrodom drevesnih vrst je divjad hrano iskala na nelovnih površinah v okolici naselij) in

2. Povečano število upravičenih zahtevkov, ki je med drugim tudi posledica ozaveščanja upravičencev s strani stanovskih organizacij (Kmetijsko gozdarska zbornica Slovenije, Sindikat kmetov Slovenije ipd.).

S sredstvi, ki se v proračunu zagotavljajo za znanstveno raziskovalno delo na področju gozdarstva, se na podlagi javnih razpisov in pozivov (so)financirajo raziskovalni programi ter domači in mednarodni raziskovalni projekti. Rezultati raziskovalnih programov in projektov pripomorejo k oblikovanju gozdne politike, k pripravi predpisov ali pa so prek izvajalcev javne gozdarske službe neposredno preneseni v gozdarsko prakso.

Na podlagi petega odstavka 33. člena Zakona o gospodarjenju z gozdovi v lasti RS (ZGGLR). Vlada RS sprejme letni program porabe sredstev proračunskega sklada za gozdove. Sredstva proračunskega sklada za gozdove (Gozdni sklad) so v skladu z ZGGLRS namenjena postopkom denacionalizacije in izplačilu odškodnin zaradi nezmožnosti uporabe vrnjenih gozdov, pridobivanju gozdov, razpolaganju z državnimi gozdovi, ukrepom Nature 2000 v zasebnih gozdovih, obveznostim do občin (na podlagi 35. člena ZGGLRS), obveznostim, ki izvirajo iz lastništva RS na gozdovih ter promociji rabe lesa in gozdno-lesnih verig.

Za izvajanje politike na področju gozdov in gozdarstva so se uporabljala tudi evropska sredstva iz Evropskega kmetijskega sklada za razvoj podeželja (EKSRP). Republika Slovenija je v PRP 2014–2020, ki omogoča črpanje iz tega sklada, vključila tudi gozdarske ukrepe, kot so naložbe v mehanizacijo in opremo delo v gozdu, naložbe v predelavo lesa, naložbe v ureditev gozdne infrastrukture, sanacija gozdov poškodovanih zaradi ujem in ustanovitev skupin proizvajalcev na področju gozdarstva. Zaradi zamika reforme skupne kmetijske politike (SKP) se je podaljšalo izvajanje PRP 2014-2020 v prehodno obdobje 2021-2022, izplačila pa se bodo lahko izvajala do konca leta 2025. Več o predvidenih sredstvih in njihovi porabi je predstavljeno v nadaljevanju v okviru ukrepov in nalog OPNGP 2017–2021.

1. Preglednica 1: Načrtovana in porabljena proračunska sredstev za naloge na področju gozdarstva od 2017 do 2021 (v 1.000 EUR)

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| 1Javna gozdarska služba | 20.694,0 | 21.380,8 | 22.682,1 | 23.559,1 | 24.832,1 |
| 21.103,3 | 21.532,5 | 22.737,2 | 23.537,0 | 24.535,3 |
| Obnova zasebnih gozdov | 173,0 | 213,0 | 213,0 | 210,4 | 213,0 |
| 172,0 | 212,9 | 234,9 | 195,4 | 190,0 |
| Obnova gozdov na pogoriščih  in od ujm poškodovanih gozdov | 185,0 | 185,0 | 185,0 | 182,9 | 185,0 |
| 195,0 | 184,7 | 177,3 | 189,8 | 188,0 |
| Nega zasebnih gozdov | 345,6 | 345,6 | 380,6 | 376,0 | 380,6 |
| 332,7 | 345,5 | 358,8 | 376,0 | 380,6 |
| Preventivno varstvo gozdov | 140,0 | 140,0 | 140,0 | 138,3 | 140,0 |
| 149,9 | 139,9 | 113,1 | 138,3 | 140,0 |
| Ostalo varstvo v zasebnih gozdov | 215,0 | 215,0 | 215,0 | 212,4 | 215,0 |
| 215,0 | 215,0 | 241,6 | 212,4 | 225,0 |
| Protipožarno varstvo gozdov na Krasu | 150,0 | 150,0 | 150,0 | 148,2 | 150,0 |
| 149,0 | 144,3 | 159,9 | 310,7 | 159,6 |
| Semenarska in drevesničarska dejavnost | 6,0 | 6,0 | 6,0 | 6,0 | 6,0 |
| 3,1 | 25,0 | 3,3 | 8,0 | 3,6 |
| Izvršba odločba ZGS | 20,0 | 20,0 | 5,0 | 5,0 | 5,0 |
| 1,0 | 0,0 | 0,7 | 1,9 | 3,4 |
| Vzdrževanje življenjskega okolja prostoživečih živali | 70,0 | 70,0 | 50,0 | 50,0 | 50,0 |
| 58,1 | 53,7 | 50,0 | 48,2 | 45,1 |
| Vzdrževanje gozdnih cest v zasebnih gozdovih | 912,7 | 912,7 | 1.078,2 | 1.452,6 | 1.960,3 |
| 921,4 | 909,5 | 1.063,7 | 1.167,7 | 1.954,7 |
| Vzdrževanje gozdnih cest v državnih gozdovih | 360,4 | 360,4 | 360,4 | 485,6 | 655,3 |
| 342,0 | 357,2 | 356,6 | 490,5 | 639,9 |
| Odškodnine zaradi razglasitve gozdov s posebnim namenom | 6,0 | 6,0 | 6,0 | 6,0 | 6,0 |
| 2,0 | 2,0 | 2,0 | 1,2 | 2,0 |
| Podpora nevladnim organizacijam, strokovne prireditve, publicistika | 3,7 | 13,7 | 13,7 | 0,0 | 13,7 |
| 2,7 | 5,3 | 0,0 | 0,0 | 9,6 |
| 2Znanstveno raziskovalno delo | 400,0 | 399,0 | 400,0 | 400,0 | 400,0 |
| 399,5 | 397,8 | 389,3 | 439,2 | 460,7 |
| Odškodnine za škodo od divjadi | 156,0 | 256,0 | 256,0 | 395,2 | 400,0 |
| 240,4 | 305,8 | 278,4 | 355,2 | 395,2 |
| Gozdni sklad | 10.426,1/  200,0\* | 10.426,1/\*\* | 10.426,1/\*\* | 10.426,1/\*\* | 10.426,1/\*\* |
| 1.677,4/  7,8 | 5.571,6/  164,9 | 25.196,4/  669,3 | 11.678,4/  802,3 | 17.312,8/  715,6 |
| Skupaj | 34.263,5 | 35.099,3 | 36.567,1 | 38.053,8 | 40.038,1 |
| 25.964,5 | 30.402,7 | 51.363,2 | 39.149,9 | 46.645,5 |

1V vsakem okvirju so zgornji vrstici navedena načrtovana proračunska sredstva, v spodnji vrstici pa je navedena poraba.

2Navedena sredstva MKGP namenja za podporo znanstveno raziskovalnemu delu s področja gozdarstva. Sredstva se namenjajo:

- CRP projektom, ki se financirajo skupaj s sredstvi Javne agencije za raziskovalno dejavnost RS,

- sofinanciranju projektov v okviru mednarodnih razpisov (zlasti v okviru ERA-Net projektov).

\*Sredstva za ukrepe na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi Nacionalnega gozdnega programa pripravi ZGS v skladu z zakonom, ki ureja gozdove.

\*\*Letni program porabe sredstev Gozdnega sklada Vlada RS predvidoma sprejme v prvem tromesečju tekočega leta, načrtuje se, da bo delež sredstev Gozdnega sklada v letih 2018–2021 za ukrepe Natura 2000 vsaj na ravni iz leta 2016.

# Štiri prioritete in deset ukrepov OP NGP 2017–2021

MKGP je od sprejetja ReNGP leta 2007 zagotavljal, da so se cilji in usmeritve ReNGP, ki zajemajo različna področja, vezana na gozd in gozdarstvo ter upravljanje z divjadjo, vključevali v vse operativne programe in dokumente. Sistem štirih prioritet in desetih ukrepov OP NGP, ki pokriva vse vidike trajnostnega gospodarjenja z gozdovi (okoljski, gospodarski, družbeni), je tako na pregleden način določil okvir in vsebino gozdne politike za obdobje 2017–2021.

1. Prioritete in ukrepi OP NGP 2017–2021

|  |  |
| --- | --- |
| **Prioriteta** | **Ukrep** |
| a) Ohranjanje biotske raznovrstnost gozdov na krajinski, ekosistemski, vrstni in genski ravni ter spremljanje njihovega zdravja in vitalnosti. | 1. Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov. |
| b) Zagotavljanje trajnosti donosov gozdov in uveljavitev vseh njihovih funkcij. | 2. Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti.  3. Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo.  4. Posodobitev kriterijev in indikatorjev za vrednotenje ekosistemskih funkcij gozdov ter za razglasitev varovalnih gozdovi in gozdovih s posebnim namenom. |
| c) Optimizacija gospodarjenja z gozdovi z organizacijskega in finančnega vidika. | 5. Prilagajanje gozdne infrastrukture in režimov uporabe socialnim funkcijam in izboljšanje nadzora nad dogajanji v gozdovih.  6. Spremljanje uspešnosti gospodarjenja z gozdovi v lasti Republike Slovenije.  7. Zagotavljati ustrezno višino proračunskih in evropskih sredstev za gozdove in gozdarstvo.  8. Sprejetje regulativnih okvirov, ki vključujejo tudi prilagoditve nalog in organiziranosti Javne gozdarske službe proračunskim zmožnostim. |
| d) Spodbujanje koordinacije in komunikacije med vsemi deležniki, povezanimi z gozdovi in gozdarstvom pri projektih doma in na tujem. | 9. Oblikovanje trajnega formalnega »Gozdnega dialoga« vseh deležnikov na področju gozdov in gozdarstva.  10. Mednarodno sodelovanje na področju gozdov in gozdarstva. |

## Izvedba nalog za oblikovanje in izvajanje gozdne politike po prioritetah

OP NGP 2017–2021 oblikovanje in izvajanje gozdne politike opredeljuje na prioritetah in ukrepih. Za učinkovito izvajanje in spremljanja je na posamezne prioritete in pripadajoče ukrepe vezan sistem nalog oziroma aktivnosti, nosilcev, rokov, potrebnih sredstev, indikatorjev in ciljnih vrednosti. V vseh preglednicah so v stolpcu »Sredstva« navedeni viri. Podrobnejša predvidena višina in poraba sredstev na letni oz. programski ravni je opredeljena preglednici številka 1.

POPNG 2017–2021 sledi strukturi OPNGP 2017-202, pri čemer pa se posamezne preglednice po potrebi zaradi boljše preglednosti podvajajo. Tako npr. preglednica številka 2 vsebuje naloge v okviru prioritete a), preglednica 3 pa predstavlja realizacijo pripadajočih nalog. Tak pristop je uporabljen povsod, kjer narava nalog ne omogoča podajanja rezultatov v časovnem nizu od leta 2017do leta 2021. Kjer je smiselno, je realizacija nalog opisana tudi v ločenih odstavkih.

### Prioriteta a) Ohranjanje biotske raznovrstnost gozdov na krajinski, ekosistemski, vrstni in genski ravni ter spremljanje njihovega zdravja in vitalnosti

Ta prioriteta se s pripadajočimi ukrepi in nalogami navezuje na okoljski vidik trajnostnega gospodarjenja z gozdovi. Kljub vse bolj obremenjenemu okolju in ekstremnim vremenskim dogodkom kot posledici podnebnih sprememb, gozdu pri ohranjanju biotske raznovrstnosti in ekološkega ravnotežja v naravi še uspeva izpolnjevati njegovo izjemno pomembno vlogo, kar se je s primernimi ukrepi in razpoložljivimi sredstvi prioritetno tudi ohranjalo.

#### Ukrep 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov

Z ukrepom se je stremelo za povečanjem obsega uresničevanja GGNO, pravočasno sanacijo posledic naravnih ujm oziroma pravočasno izvedbo ukrepov varstva gozdov ob upoštevanju usmeritev za ohranjanje ugodnega stanja habitatnih tipov, vrst in njihovih habitatov na območjih Natura 2000 ter zunaj njih okrepiti konkretne ukrepe ohranjanja vrst in habitatnih tipov.

1. Naloge v okviru ukrepa 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| **Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov** | Biotska raznovrstnost - Uresničevanje GGN GGE | ZGS | Stalna naloga | V okviru financiranja javne gozdarske službe (JGS) | Razmerje med realiziranimi in načrtovanimi naravovarstvenimi ukrepi (%) | 100% |
| Zdravje in vitalnost gozdov - Izvedba programa sanacije Žledoloma 2014:  –gozdne prometnice  –obnova  –povezovanje | MKGP,  ZGS,  KGZS | 2020 | PRP  2014–2020,  v okviru financiranja JGS | Stopnja realizacije programa (%) | 100% |
| Zdravje in vitalnost gozdov - Povečanje učinkovitosti delovanja sistema varstva gozdov | JGS, Skupina za obvladovanje biotskega ravnovesja in škodljivih organizmov v gozdovih | Stalna naloga | V okviru financiranja javne gozdarske službe (JGS) | Količina in delež sanitarnega poseka | 1- |
| Priprava letnih programov vlaganj v gozdove z upoštevanjem ukrepov Programa upravljanja z območji Natura 2000 | ZGS,  ZRSVN | Stalna naloga | V okviru financiranja javne gozdarske službe (JGS) | Stopnja realizacije ukrepov (%) | 100% |
| 2 Biotska raznovrstnost - izvedba ukrepov na območjih Nature 2000 v zasebnih in državnih gozdovih | MKGP,  ZGS,  MOP,  ZRSVN,  SiDG | Stalna naloga | Gozdni sklad,  SiDG | Površine izvedenih Natura 2000 ukrepov | Vsaj 600 ha |
| Pridobivanje gozdov/večanje deleža gozdov v lasti RS | MKGP | Stalna naloga | Gozdni sklad | Delež kupljenih površin za doseganje ciljev ohranjanja biotske raznovrstnosti | Vsaj 10 % vseh odkupljenih površin je namenjenih doseganju ciljev ohranjanja biotske raznovrstnosti |

1Posledice podnebnih sprememb na področju RS in v gozdovih onemogočajo zanesljive ocene ciljnih vrednosti.

2Ukrepi na območju Nature 2000 v zasebnih gozdovih so se izvajali v skladu *s* Programom upravljanja območij Natura 2000 in programom vlaganj v gozdove, ki ga je na podlagi NGP pripravil ZGS v skladu z zakonom, ki ureja gozdove.

1. Realizacija nalog v okviru ukrepa 1: Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov, nadaljevanje zagotavljanja zdravja in vitalnosti gozdov z načini gospodarjenja, ki se prilagajajo naravnim danostim ob upoštevanju okoljskih, gospodarskih in družbenih vidikov gozdov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ukrep** | **Naloge/aktivnosti** | **Indikator** | **Ciljna vrednost** | **2017** | **2018** | **2019** | **2020** | **2021** |
| **Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov** | Biotska raznovrstnost - Uresničevanje GGN GGE | Razmerje med realiziranimi in načrtovanimi naravovarstvenimi ukrepi (%)[[1]](#footnote-1) | 100% | 100 % načrtov GGN GGE sprejetih  79 % ukrepov izvedenih, delno izvedenih ali v izvajanju.  2 % ukrepov ni izvedenih  19 % ukrepov še ni v postopku izvajanja.  Ukrep ekocelice brez ukrepanja v državnih gozdovih 471,6 ha | 100 % načrtov GGN GGE sprejetih  81% ukrepov izvedenih, delno izvedenih ali v izvajanju.  2% ukrepov ni izvedenih  17% ukrepov še ni v postopku izvajanja  Ukrep ekocelice brez ukrepanja v zasebnih gozdovih 47,4 ha in v državnih gozdovih 304,4 ha | 100 % načrtov GGN GGE sprejetih  88% ukrepov izvedenih, delno izvedenih ali v izvajanju.  2% ukrepov ni izvedenih  10% ukrepov še ni v postopku izvajanja  Ukrep ekocelice brez ukrepanja v zasebnih gozdovih 198,56 ha in v državnih gozdovih 34,4 ha | 97 % načrtov GGN GGE sprejetih  90 % ukrepov izvedenih, delno izvedenih ali v izvajanju.  2% ukrepov ni izvedenih  8% ukrepov še ni v postopku izvajanja  Ukrep ekocelice brez ukrepanja v zasebnih gozdovih 157,05 ha in v državnih gozdovih 270,6 ha | 6 %[[2]](#footnote-2) načrtov GGN GGE sprejetih  90 % ukrepov izvedenih, delno izvedenih ali v izvajanju.  2% ukrepov ni izvedenih  8% ukrepov še ni v postopku izvajanja  Ukrep ekocelice brez ukrepanja v zasebnih gozdovih 141,52 ha in v državnih gozdovih 93,9 ha ha |
| **Krepitev ohranjanja biotske raznovrstnosti v gozdovih in zagotavljanje ugodnega stanja ohranjenosti ogroženih gozdnih vrst in habitatnih tipov** | Zdravje in vitalnost gozdov - Izvedba programa sanacije Žledoloma 2014:  –gozdne prometnice  –obnova\*\*  –povezovanje | Stopnja realizacije programa (%)  1Vrednost izplačani sredstev (EUR) | 70,89%/100%  9.963.291,41/  14.054.400,00 | 5,37%  754.604,19 | 8,41%  1.181.883,94 | 11,84%  1.664.480,15 | 18,47%  2.596.019,97 | 26,30%  3.766.303,16 |
| Zdravje in vitalnost gozdov - Povečanje učinkovitosti delovanja sistema varstva gozdov | Količina (v m3) in delež sanitarnega poseka\* v skupnem poseku | 2- | 2.543.308  (51 %) | 4.043.917  (67 %) | 2.835.623  (54 %) | 1.757.167  (42 %) | 1.041.582  (26 %) |
| Priprava letnih programov vlaganj v gozdove z upoštevanjem ukrepov Programa upravljanja z območji Natura 2000 | Stopnja realizacije ukrepov (%) | 100% | 99% | 99% | 99% | 99% | 98% |
| Pridobivanje gozdov/večanje deleža gozdov v lasti RS | Delež kupljenih površin za doseganje ciljev ohranjanja biotske raznovrstnosti | Vsaj 10 % vseh odkupljenih površin je namenjenih doseganju ciljev ohranjanja biotske raznovrstnosti | 4 ha/59 ha  6,78% | 164 ha/499 ha  32,87 % | 124 ha/1.412 ha  8,78 % | 753 ha/2.203 ha  34,18 % | 401 ha/1.562  25,67 % |

1 Sredstva iz Evropskega kmetijskega sklada za razvoj podeželja (EKSRP).

2Posledice podnebnih sprememb na področju RS in v gozdovih onemogočajo zanesljive ocene ciljnih vrednosti.

**Naloga: Zdravje in vitalnost gozdov - Izvedba programa sanacije naravnih nesreč:**

–gozdne prometnice

–povezovanje

Tudi obdobje 2017–2021 sodi v čas, ki je bil v gozdarstvu izjemen, celo dramatičen; po žledolomu zgodovinskih razsežnosti leta 2014 so sledile še druge večje ujme in posledična ogromna prenamnožitev podlubnikov. Panogi je ob usmerjanju javne gozdarske službe in sodelovanju vseh udeleženih deležnikov uspelo vse to zadovoljivo in v največji možni meri sanirati.

Pri izvedbi programa sanacije gozdov s sredstvi Programa razvoja podeželja 2014-2020 je bila konec leta 2021 dosežena 70,89 % stopnja realizacije programa. Lastnikom gozdov izvedli dela za odpravo gozdov in obnovo gozda na površini 12.290 hektarjih in uredili 198 kilometrov vlak, potrebnih za izvedbo sanacije gozdov vse skupaj v vrednosti 9,96 milijona evrov.

Zaradi zamika reforme skupne SKP se programsko obdobje 2014-2020 podaljšuje za dve leti in sicer v leti 2021 in 2022, izplačila iz tega obdobja pa se bodo lahko vršila do leta 2025. Sredstva iz nove finančne perspektive 2021-2027 za leti 2021 in 2022 so se preusmerila v izvajanje trenutnega programskega obdobja.

Kljub sorazmerno uspešnemu sodelovanju ZGS, lastnikov gozdov ter izvajalcev gozdnih del in odkupovalcev lesa ni prišlo do trajnejšega poslovnega povezovanja vse deležnikov v gozdno-lesni verigi v smislu skupne prodaje lesa na podlagi dolgotrajnejših pogodb.

**Naloga: Zdravje in vitalnost gozdov - Izvedba programa sanacije Žledoloma 2014:**

**–obnova\*\***

Leta 2014 je širše območje Slovenije prizadel žledolom, sledili pa so prenamnožitev podlubnikov v obdobju 2015–2019 ter vetroloma leta 2017 in 2018. V načrt sanacije poškodovanih gozdov v žledolomu je bila vključena poškodovanost gozdov zaradi prenamnožitve podlubnikov. Načrt sanacije poškodovanih gozdov zaradi žleda je bil zadnjič dopolnjen leta 2020. Za sanacijo poškodovanih gozdov v vetrolomih 2017 in 2018 sta bila izdelana posebna načrta sanacije.

Preglednica: Izvedba programa sanacije žledoloma 2014 in realizacija programa od leta 2017-2021

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Vzrok sanacije** | **Načrtovana dela (ha)** | **Realizacija 2014-2021** | **2017** | **2018** | **2019** | **2020** | **2021** |
| **Obnova s sadnjo (ha)** | Žled in podlubniki 2014-2019 | 1.754 | 1.499 | 211 | 262 | 269 | 393 | 71 |

Vir: ZGS (evidenca gozdnogojitvenih in varstvenih del 2017-2021, sanacijska obnova zaradi žleda in podlubnikov, vsi viri sredstev)

Ob sanaciji žledoloma, vetrolomov in posledično razmnožitve podlubnikov sta bili količina in dinamika gradnje gozdnih prometnic vezani na zatečeno odprtost gozdov, cilje sanacije poškodovanih gozdov, ukrepe naravne in umetne obnove ter potrebe varstva gozdov. Gradnja gozdnih vlak je bila pomembna tudi zaradi zmanjševanja sekundarnih škod zaradi namnožitve podlubnikov na prizadetih območjih, ki so nastale, oziroma jih lahko pričakujemo v naslednjih letih.

Preglednica: Priprava/gradnja in rekonstrukcija gozdnih vlak na območju sanacije od leta 2017-2021

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **Novogradnja (km)** | 179,5 | 105,2 | 114,5 | 98,2 | 31,7 |
| **Rekonstrukcija (km)** | 5,3 | 18,9 | 22,7 | 16,9 | 0 |

Vir:ZGS

**Naloga Zdravje in vitalnost gozdov - Povečanje učinkovitosti delovanja sistema varstva gozdov**

Gozdarski inštitut Slovenije (GIS) je v to nalogo vključen preko nalog javne gozdarske službe (JGS) in sicer v dveh glavnih delih.

I. Usmerjanje in strokovno vodenje poročevalske, prognostične-diagnostične službe za gozdove (PPD)

Namen službe PPD je poročati o škodljivih pojavih v gozdovih, predvideti večje nevarnosti v prihodnosti, načrtovati potrebne ukrepe za zmanjšanje škod in potencialnih groženj ter o vsem tem informirati JGS in druge državne inštitucije. Naštete naloge PPD izvaja po usmeritvah MKGP, ki skrbi za izvajanje nalog javne gozdarske službe. Naloge PPD izhajajo iz ZG in njemu podrejenih zakonskih predpisov. Posebna pozornost je namenjena spremljanju stanja gospodarskih in novih ne-reguliranih škodljivih organizmov ter ukrepom za omejevanje njihovega širjenja v Sloveniji.

Dolgoročni cilji naloge: spoznati škodljive biotske in abiotske dejavnike v gozdovih, beležiti in predvideti njihove vplive na gozd, najti ustrezne ukrepe za zmanjševanje njihovega škodljivega delovanja in jih uvajati v operativno gozdarstvo (JGS, ZGS). Izpolnjevati pravna določila Zakona o gozdovih in podzakonskih predpisov. GIS cilje dosega s spremljanjem pojavov poškodb škodljivih organizmov, evidentiranjem in diagnostiko ter pripravo postopkov za obvladovanje škodljivih organizmov. Pomembno osnovo za doseganje ciljev predstavlja strokovno usposobljeno osebje, ki se nenehno izobražuje tako doma kot v tujini. Oddelek varstva gozdov, ki izvaja naloge PPD ima tudi javno pooblastilo Uprave RS za varno hrano, veterinarstvo in varstvo rastlin za izvajanje nalog diagnostičnih preiskav s področja entomologije in mikologije, za strokovne naloge na področju zdravstvenega varstva rastlin in naloge fitosanitarnih pregledov. Aktivnosti in njihov obseg je na letni ravni predstavljen v poročilu o varstvu gozdov.

II. Usmerjanje in strokovno vodenje spremljanja stanja razvrednotenja in poškodovanosti gozdov (RPG)

Za izvajanje spremljanja stanja gozdov v okviru te naloge tega programa je v Sloveniji pristojen GIS. V Sloveniji se je tovrstno spremljanje stanje gozdov začelo izvajati na pobudo slovenske gozdarske stroke že leta 1985. V letu 2021 je tako program spremljanja razvrednotenja in poškodovanosti gozdov, ki je del aktivnosti mednarodnega sodelovanja na področju gozdov (ICP Forests), dopolnil že 36 let. Program ICP Forests je eden izmed šestih mednarodno usklajenih programov, v okviru katerih se proučuje vpliv onesnaženosti na gozdne ekosisteme, in je bil s strani UNECE ustanovljen leta 1980. Podlaga za ustanovitev pa je bila Konvencija o onesnaževanju zraka na velike razdalje preko meja (Convention on Long-range Transboundary Air Pollution – CLRTAP), ki jo je leta 1979 v Ženevi podpisalo 34 vlad in Evropska komisija.

Spremljava se izvaja na t.i. dveh ravneh - Raven I in Raven II. Prednost spremljanja stanja gozdov na dveh ravneh je v tem, da je prva namenjena spremljanju stanja gozdov na državni ravni, medtem ko monitoring na ploskvah Raven II služi boljšemu razumevanju odvisnosti med vitalnostjo drevja in vzroki ter posledicami dejavnikov stresa.

O vseh aktivnostih in rezultatih pripravi letno poročilo iz vsebin spremljanje razvrednotenja in poškodovanosti gozdov ter vplivov gozdov na blaženje podnebnih sprememb.

**Naloga biotska raznovrstnost - Uresničevanje gozdnogospodarskih načrtov gozdnogospodarskih enot**

V obdobju 2017-2021 je izdelava gozdnogospodarski načrtov gozdnogospodarskih enot (GGN GGE) sledila časovnici zapisani v območnih gozdnogospodarskih načrtih in skladno s programom dela ZGS za posamezno leto. Zaradi dolgotrajnih postopkov pridobivanja mnenj so bili določeni načrti sprejeti z nekajmesečnim zamikom. V obdobju 2017-2021 so bili tako sprejeti vsi predvideni GGN GGE, z izjemo GGN GGE Šentjernej, za katerega je potrebno izvesti celostno presojo vplivov na okolje (CPVO), izjemo pa predstavljajo tudi vsi GGN GGE 2021-2030, za katere je bil izveden celoten postopek izdelave in sprejemanja, vendar pa zaradi nesprejetja nadrejenih načrtov (gozdnogospodarskih načrtov gozdnogospodarskih območij) še niso bili sprejeti s pravilniki o GGN GGE.

Program upravljanja z območji Natura 2000 za obdobje 2015-2020 (PUN) - podaljšan do 2022, narekuje ukrepe prilagojene rabe naravnih dobrin, s katerimi se dosegajo varstveni cilji na področju gozdarstva in upravljanja z divjadjo. V PUN je seznam načrtov rabe naravnih dobrin, ki so neposredno potrebni za varstvo Nature 2000. Za gozdarstvo so to gozdnogospodarski načrti gozdnogospodarskih enot, za upravljanje z divjadjo pa načrti lovsko-upravljavskih območij (LUO), za katere PUN definira podrobne varstvene cilje ter ukrepe za doseganje le-teh. Koncept upravljanja z omrežjem Natura 2000 v gozdnih ekosistemih temelji na (med)sektorskem upravljanju. Ključne operativne usmeritve za gospodarjenje z gozdovi so navedene v GGN GGE, s katerimi se zagotavlja ekološke, socialne in proizvodne funkcije gozdov.

Varstveni ukrepi in podrobnejše varstvene usmeritve za prilagojeno rabo gozdov v PUN zajemajo 1.916 vrstic. Velika večina ukrepov (96 %) določa vključitev varstvenega cilja v GGN GGO oziroma GGE z načrtovanjem sektorskih ukrepov. Trenutno je izvedenih, delno izvedenih ukrepov ali ukrepov, ki se še izvajajo 90%, 8 % ukrepov še ni v postopku izvajanja, 2 % ukrepov pa ne bosta izvedena, saj se pravilnik o varstvu gozdov v tem času ni spreminjal.

*Slika 1: Izvajanje ukrepov PUN (2015 – 2020/22) za sektor gozdarstvo v obdobju 2015 - 2020/21.*

Kot varstveni ukrep je predvidena tudi ohranitev površin gozdnih rezervatov (38 vrstic), in sicer za 25 območij Natura 2000, za eno vrsto (hrošča brazdarja) in za 9 gozdnih habitatnih tipov. Površine gozdnih

rezervatov so se v poročanem obdobju leta 2020 zmanjšale za 82 ha (manj kot 1% površine gozdnih rezervatov) v primerjavi z letom 2015. Vzrok za spremembe predstavljajo uskladitve z dejansko rabo, stanjem v naravi in digitalnim katastrom. Večji spremembi sta predstavljali izbris rezervata Trstenik – Debele vrbe (Krakovski gozd) in določitev novega rezervata Črni vrh (Kočevsko). Na območju Drave se je upošteval naravni potek gozda ob strugi, kar je posledično pomenilo zmanjšanje gozdnega in naravnega rezervata Zlatoličje za približno 1 ha. Največje razlike so zaradi uskladitve zarisa po digitalnem katastru in dejanski rabi vidne še pri gozdnih rezervatih Pišnica, Kukla in Vršič (Julijske Alpe) ter manjše spremembe pri Zaplati in Hude stene (Kamniško Savinjske Alpe).

V obravnavanem obdobju so bile številne aktivnosti usmerjene k iskanju primernih objektov in površin za izvedbo in financiranje ukrepov za območja Natura 2000 v zasebnih gozdovih, predvsem na podlagi finančnih virov iz Gozdnega sklada, manjši del tudi iz nacionalne sheme. Veliko pozornosti je bilo namenjenih ukrepu ''ohranjanje biotopov – naravni razvoj (ekocelice brez ukrepanja)''. V obdobju med 2017 - 2021 je na podlagi tega ukrepa v zasebnih gozdovih za 20 let izločenih iz gospodarjenja oziroma prepuščenih naravnemu razvoju 544,53 ha gozdov ter v državnih gozdovih 566,2 ha gozdov, skupaj 1.110,7 ha s čimer je presežen cilj 600 ha gozdov prepuščenih naravnemu razvoju.

Trenutno stanje puščene biomase v vseh gozdovih Nature 2000 je nad mejno vrednostjo 3%, in znaša tudi na ravni posameznih kompleksnih območjih Natura 2000 minimalno 4,3 %. Trenutna struktura puščene biomase v gozdu je v prid razširjenemu debelinskemu razredu A (nad 10 cm). Z usmerjanjem, naj se premakne struktura odmrlega in odmirajočega drevja v prid debelejšemu drevju B (nad 30 cm) in C (nad 50 cm) razširjenega debelinskega razreda, se bo kvaliteta habitata vrst, ki zahtevajo večje deleže puščene biomase v gozdu izboljšala.

Ravno tako se izvaja ohranjanje habitatnega drevja znotraj ukrepov puščanja stoječe biomase v gozdu, puščanje podrte biomase v gozdu in vzdrževanje gnezdilnic. V obravnavanem obdobju je bila večina ukrepov namenjenih ukrepu ''načrtno puščanje stoječe biomase v gozdu'', in sicer 1286 habitatnih dreves s povprečnim premerom dobrih 57 cm. V državnih gozdovih se je v obravnavanem obdobju evidentiralo v gozdu puščene biomase v okvirni višini 1% letnega poseka, kar pomeni približno 65.000 dreves in 70.000 m3 lesa.

**Naloga Pridobivanje gozdov/večanje deleža gozdov v lasti RS**

V obdobju veljavnosti OPNGP 2017-2021 je bilo skupaj odkupljenih 5.710 ha gozdov, od katerih jih je bilo 1.446 ha namenjenih doseganju ciljev ohranjanja biotske raznovrstnosti. S tem smo presegli cilj, po katerem naj bi bilo vsaj 10 % vseh odkupljenih površin namenjenih doseganju ciljev ohranjanja biotske raznovrstnosti.

### Prioriteta b) Zagotavljanje trajnosti donosov gozdov in uveljavitev vseh njihovih funkcij

Ta prioriteta se prvenstveno navezuje na gospodarski vidik trajnostnega gospodarjenja z gozdovi, ki, kot kažejo podatki, še naprej ni dovolj izkoriščen. Realizacija rednega možnega poseka je v letih 2017 in 2018 sicer naraščala, nato pa se je v nadaljevanju spet zmanjševala in v zasebnih gozdovih ni dosegala načrtovane. Raba gozdov za druge gospodarske dejavnosti (lovstvo, čebelarstvo, nabiranje plodov in drugih materialnih dobrin gozda, turizem in rekreacija idr.) se sicer povečuje, gospodarski učinki te rabe pa se ne merijo v zadostni meri. Predvsem na račun uveljavljenih ukrepov iz PRP se je posodabljala gozdna proizvodnja in izboljševala odprtost gozdov. Obseg in vsebina strokovnega, načrtnega in dejavnejšega spodbujanja lastnikov gozdov za gospodarjenje in poslovno povezovanje ne dosegata želenih rezultatov, saj na tem področju beležimo le en primer tovrstnega sodelovanja.

#### Ukrep 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti

Realizirani možni posek in izvedba negovalnih del predvsem v zasebnih gozdov zaostajata za veljavnimi načrti za gospodarjenje z gozdovi.

1. Naloge v okviru ukrepa 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna**  **vrednost** |
| **Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti.** | Uresničevanje GGN GGE | ZGS | Stalna naloga | V okviru financiranja JGS | Razmerje med realiziranim in načrtovanim posekom (%) | 100% |
| Načrtovati ukrepe znotraj gozdnogospodarskega in gozdnogojitvenega načrtovanja | ZGS | Stalna naloga | V okviru financiranja JGS | \_ | \_ |
| Določitev ciljne lesne zaloge in ciljne strukture gozdov na ravni RS | Raziskovalne organizacije | 2018-2020 | V okviru CRP projekta | \_ | \_ |
| **Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti.** | Razpisi za ukrepe PRP za področje gozdarstva: Ustanovitev skupin in organizacij proizvajalcev – ukrep 9 | MKGP,  ZGS | Programsko obdobje 2014-2020 | PRP  2014-2020 | Delež realiziranih ukrepov (%) | 100% |

1. Uresničevanje nalog v okviru ukrepa 2: Povečevanje izkoriščenosti proizvodnega potenciala gozdnih rastišč s spodbujanjem sečnje v zasebnih gozdovih v skladu z veljavnimi gozdnogospodarskimi načrti

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ukrep** | **Naloge/aktivnosti** | **Indikator** | **Ciljna**  **vrednost** | **2017** | **2018** | **2019** | **2020** | **2021** |
| **Povečevanje izkoriščenosti proizvodnega potenciala gozdnih rastišč s spodbujanjem sečnje v**  **zasebnih gozdovih v skladu z veljavnimi gozdnogospodarskimi načrti.** | Uresničevanje GGN GGE | Razmerje med realiziranim in načrtovanim posekom (%) | 100 | 75 | 89 | 87 | 59 | 57 |
| Načrtovati ukrepe znotraj gozdnogospodarskega in gozdnogojitvenega načrtovanja | \_ | \_ | \_ | \_ | \_ | \_ | \_ |
| Določitev ciljne lesne zaloge in ciljne strukture gozdov na ravni RS | \_ | \_ | \_ | \_ | \_ | \_ | \_ |
| Razpisi za ukrepe PRP za področje gozdarstva: Ustanovitev skupin in organizacij proizvajalcev – ukrep 9 | Delež realiziranih ukrepov (%) | 100% | \_ | \_ | \_ | \_ | 1 |

**Naloga Uresničevanje GGN GGE**

Aktivnost Negovalna dela in njihova realizacija

V celotnem obdobju se je obseg realiziranih negovalnih del sicer povečeval, pa vendar je na koncu z 43 % še vedno občutno zaostajal za načrti. Za izvedbo gozdnogojitvenih del so potrebna sredstva; trenutna sredstva za sofinanciranje vlaganj v gozdove ne zadoščajo za izvedbo nujnih del, kaj šele za njihov optimalni obseg. Težava je tudi usposobljenost lastnikov za izvajanje gozdnogojitvenih del. Večina lastnikov nima potrebnega znanja, saj jih nikoli niso izvajali.

Preglednica: Negovalna dela in njihova realizacija od leta 2017-2021

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **Načrtovana negovalna dela (ha)** | 13.361 | 13.041 | 13.431 | 13.310 | 13.199 |
| **Realizirana negovalna dela (ha)** | 3.741 | 3.782 | 4.298 | 5.590 | 5.696 |
| **Delež realizacije (%)** | 28 | 29 | 32 | 42 | 43 |

Vir:ZGS

Posek

V vseh letih obdobja 2017-2021 je izveden posek nižji od načrtovanega možnega poseka. V državnih gozdovih je bil posek realiziran blizu načrtovanega, medtem ko v zasebnih gozdovih precej zaostaja za načrtovanim možnim posekom. Zaradi sanacije posledic ujm iz preteklih let in gradacij podlubnikov, se je v letih 2017, 2018 in 2019 povečala skupna količina poseka. V zadnjih dveh letih pa je po večinoma zaključenih sanacijah posek zmanjšal na raven pred letom 2014. Primerjavo poseka v  
obravnavanem obdobju (Preglednica 5) s posekom v preteklih letih in možnim posekom po gozdnogospodarskih načrtih GGE prikazuje spodnja slika.

Preglednica 2: Prirastek, posek in struktura poseka od leta 2017 do 2021

|  |  |  |  |  |  |
| --- | --- | --- | --- | --- | --- |
| **Indikator** | **2017** | **2018** | **2019** | **2020** | **2021** |
| **Prirastek (m3/ha)** | 7,36 | 7,48 | 7,50 | 7,48 | 7,43 |
| **Možni posek (m3/ha bruto)** | 5,60 | 5,81 | 5,94 | 6,06 | 6,09 |
| **Možni posek (mio m3 bruto)** | 6.607.265 | 6.837.356 | 6.985.621 | 7.129.761 | 7.166.665 |
| **Posek (m3/ha bruto)** | 4,22 | 5,15 | 4,49 | 3,59 | 3,46 |
| **Posek (mio m3 bruto)** | 4.984.635 | 6.060.959 | 5.287.863 | 4.227.474 | 4.075.451 |
| **Delež realizacije (%)** | 75 | 89 | 87 | 59 | 57 |

Vir: ZGS

V obdobju 2017-2019 se je povprečni prirastek konstantno povečeval, od leta 2020 pa že dve leti beležimo rahlo zmanjšanje povprečnega letnega prirastka. Možni posek se je v obdobju 2017-2021 vseskozi povečeval in se v celotnem obdobju povečal za približno 8 %. Realizacija poseka se je v zadnjih dveh letih obdobja po večinoma zaključenih sanacijah ujm in gradacij podlubnikov zopet znižala pod 60 %.

Očitno je, da se na tem področju še vedno srečujemo s premajhno komunikacijo pristojnih organizacij in lesno predelovalne industrije z lastniki gozdov, njihovo poslovno nepovezanostjo ter pomanjkanjem promocijskih aktivnosti, ki bi lastnike gozdov animirali k večjemu poseku.

Slika 1: Posek v obdobju 1991–2021 v milijonih m3

**Naloga: Določitev ciljne lesne zaloge in ciljne strukture gozdov na ravni RS**

Po letu 2017 na to konkretno temo ni bilo razpisanega CRP projekta. V letu 2017 so raziskovalci GIS-a in Biotehniške fakultete Oddelka za gozdarstvo in obnovljive gozdne vire v sklopu CRP projekta V4-1421 Presoja parametrov stanja in razvoja gozdov za namen uresničevanja ciljev Nacionalnega gozdnega programa pripravili oceno trajnostnega gospodarjenja z gozdovi (TGG) v Sloveniji. V okviru tega je bila opredeljena tudi uravnotežena in optimalna lesna zaloga v gozdovih Slovenije, temeljila pa je na podatkih t.i. Monitoring gozdov in gozdnih ekosistemov iz leta 2012, ki ga izvaja GIS v okviru nalog JGS. Ključni sta dve poglavji tega prispevka:

Razvojne faze (starostni razredi)

Z vidika tega kazalca TGG je stanje gozdov neugodno. Problem neuravnoteženosti je značilen tako za nižinske kot za gorske gozdove in med njimi ni pomembnejših razlik. Za model trajnostnega razvoja gozdov Slovenije, ki je prikazan na Sliki 8, velja poudariti, da je bil razvit na osnovi dejanskih prehodnih dob. Ker proizvodna doba nižinskih gozdov znaša ca. 125 let, gorskih pa ca. 150 let, je bila za model za Slovenijo določena proizvodna doba 135 let (upoštevajoč dejstvo da ca. 75 % gozdov leži v pasu 0-800 m nmv).

Slika 2: Porazdelitev površin (y os) razvojnih faz v ha v letih 2007 in 2012 ter modelna vrednost (proizvodna doba =135 let). Model velja za vse gozdove Slovenije

Uravnotežena in optimalna lesna zaloga

Izhajajoč iz lesne zaloge (LZ) po razvojnih fazah (Preglednica 1) in normalnega modela gozda (Slika 8), bi uravnotežena LZ slovenskih gozdov znašala ca. 290 m3 ha-1. Skladno s to vrednostjo bi optimalni LZ, izračunani s prirejenimi slovaškimi (Kotar 2003) in švicarskimi tablicami (Badoux 1969), znašali 439 m3 ha-1 oz. 323 m3 ha-1 (Slika 9).

Slika 3: Optimalne višine LZ razvojnih faz po slovaških (SKt\_levo) in švicarskih tablicah (CHt\_desno); LZ = optimalna zaloga; V = sedanja lesna zaloga RF. Parametri modela:

SKt; bukev SI100=28, proizvodna raven 2; g. smreka SI100=30, raven proizvodnje 2; neto debeljad po redčenju; proizvodna doba 135 let;

CHt: bukev SI =18 (50 let); smreka SI =20 (50 let); proizvodna doba 135 let;

Glede določitve optimalne lesne zaloge je za slovenske razmere bolj relevanten podatek na podlagi švicarskih prirastoslovnih tablic.

**Naloga Razpisi za ukrepe PRP za področje gozdarstva: Ustanovitev skupin in organizacij proizvajalcev – ukrep 9**

V letu 2020 je bila na področju gozdarstva ustanovljena prva skupina proizvajalcev (Kmečka zadruga Sevnica z.o.o). V letu 2021 se je prijavila na javni razpis in pridobila sredstva za njeno ustanovitev in delovanje v višini 53.625,24 evrov.

#### Ukrep 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo

Ukrep je pripomogel k povečanju varnosti ter profesionalizaciji in učinkovitosti pri delu v gozdu. Veliko število nesreč pri delu v gozdu se kljub izobraževanju lastnikov gozdov, predvsem zaradi zahtevnih razmer pri sanaciji žledoloma in namnožitve podlubnikov, povečuje. Vlaganja v gozdno infrastrukturo so izboljšala možnost izkoriščanja gozdov, znižala stroške gospodarjenja z gozdom, izboljšala požarno varstvo gozdov ter nudila možnost hitrega in učinkovitega ukrepanja v primeru vse bolj pogostih ujm, ki so posledica podnebnih sprememb. Dobra gozdna infrastruktura ugodno vpliva na možnosti prilagajanja različnim socialnim funkcijam gozda (rekreacijske poti, kolesarske poti, planinske poti, itn.).

1. Naloge v okviru ukrepa 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna**  **vrednost** |
| **Spodbujanje profesionalizacije del v gozdovih** | Razpisi za ukrepe Programa razvoja podeželja za področje gozdarstva: – Naložbe v gozdarske tehnologije ter predelavo in mobilizacijo lesa  – podukrep 8.6 | MKGP, ZGS | Programsko obdobje 2014–2020 | PRP  2014-2020 | Delež realiziranih ukrepov (%) | 100% |
| Naložbe v osnovna sredstva – ukrep 4 za namen povečanja odprtosti gozdov z gozdnimi prometnicami | MKGP, ZGS | Programsko obdobje 2014–2020 | PRP  2014-2020 | Delež realiziranih ukrepov (%) | 100% |

1. Uresničevanje nalog v okviru ukrepa 3: Spodbujanje posodabljanja in profesionalizacije gozdne proizvodnje ter vlaganj v gozdno infrastrukturo

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ukrep** | **Naloge/aktivnosti** | **Indikator** | **Ciljna**  **vrednost** | **2017** | **2018** | **2019** | **2020** | **2021** | **SKUPAJ** |
| **Spodbujanje profesionalizacije del v gozdovih** | Razpisi za ukrepe Programa razvoja podeželja za področje gozdarstva: – Naložbe v gozdarske tehnologije ter predelavo in mobilizacijo lesa  – podukrep 8.6 | Delež realiziranih ukrepov (%)  Vrednost izplačanih sredstev (EUR) | 100%  46.826.666,67 | 4,97%  2.325.723,90 | 11,75%  5.499.969,84 | 8,47%  3.966.408,28 | 5,92%  2.772.612,48 | 8,15%  3.815.430,36 | 39,25%  18.380.144,86 |
| Naložbe v osnovna sredstva – ukrep 4 za namen povečanja odprtosti gozdov z gozdnimi prometnicami | Delež realiziranih ukrepov (%)  Vrednost izplačanih sredstev (EUR) | 100%  9.064.673,00 | 3,45%  312.792,16 | 4,82%  436.515,22 | 8,21%  744.372,49 | 6,41%  580.654,66 | 10,28%  931.841,86 | 33,16%  3.006.176,39 |

**Naloga Razpisi za ukrepe Programa razvoja podeželja za področje gozdarstva: – Naložbe v gozdarske tehnologije ter predelavo in mobilizacijo lesa**

**– podukrep 8.6 in naloga Naložbe v osnovna sredstva – ukrep 4 za namen povečanja odprtosti gozdov z gozdnimi prometnicami**

Pri obeh nalogah oziroma ukrepih, ki se izvajata v okviru PRP 2014-2020, smo pri Naložbah v gozdarske tehnologije ter predelavo in mobilizacijo lesa dosegli 39,25 % delež realizacije ukrepa, pri Naložbah v povečanje odprtosti gozdov z gozdnimi prometnicami pa 33,16 % delež realizacije ukrepa.

Zaradi zamika reforme SKP se programsko obdobje 2014-2020 podaljšuje za dve leti, in sicer v leti 2021 in 2022, izplačila iz tega obdobja pa se bodo lahko vršila do leta 2025. Sredstva iz nove finančne perspektive 2021-2027 za leti 2021 in 2022 so se preusmerila v izvajanje trenutnega programskega obdobja.

Delež slabše stopnje realizacije pri obeh ukrepih je posledica, da so bili v letu 2021 objavljeni še zadnji javni razpisi iz obeh ukrepov z visokimi razpoložljivimi sredstvi, izplačila se bodo izvajala do konca leta 2025.

Upravičencem iz prvega ukrepa smo do konca leta 2021 omogočili nakup 19 strojev za strojno sečnjo, 101 gozdarskih traktorjev, 93 gozdarskih prikolic, 171 gozdarskih vitlov, 65 motornih žag, 5 žičnih žerjavov, 73 žagalnih linij, 12 mobilnih tračnih žag, 22 sušilnic za les, 41 sekalnikov, 62 rezalno-cepilnih strojev, strojno linijo za izdelavo briketov, 5 strojnih linij za izdelavo pelet, 45 teleskopskih nakladalnikov in 21 viličarjev. Upravičencem smo izplačali 18,4 milijona evrov.

Lastnikom gozdov smo iz drugega ukrepa omogočili gradnjo 23 km gozdnih cest, rekonstrukcijo 3 km gozdnih cest, gradnjo 289 km gozdnih vlak, rekonstrukcijo 110 km gozdnih vlak in pripravo 48 km gozdnih vlak v vrednosti 3 milijonov evro

Oba ukrepa sta pozitivno prispevala k intenziviranju gospodarjenja z gozdom, povečanju sečnje, zmanjšanju nesreč v gozdu, povečanju dohodka iz gozdarstva na kmetijah, vzpostavitvi obratov pred industrijske predelave lesa, modernizaciji opreme obstoječih žagarskih objektov, ohranjanju ustvarjanje novih delovnih mest s področja gozdarstva na podeželju ter odpiranju gozdov z gozdnimi prometnicami.

Pri financiranju izvajanja ukrepov s področja gozdov, gozdarstva in predindustrijske predelave lesa iz Akcijskega načrta za povečanje konkurenčnosti gozdno-lesne verige v Sloveniji do leta 2020 »Les je lep« (AN) je imel PRP najpomembnejšo vlogo. MKGP je s tem v okviru svojih pristojnosti izpolnjeval zaveze iz AN, ki si jih je delil z ministrstvom za gospodarski razvoj in tehnologijo (MGRT).

#### Ukrep 4: Posodobitev kriterijev in indikatorjev za vrednotenje ekosistemskih funkcij gozdov ter razglasitev varovalnih gozdov in gozdov s posebnim namenom

Z izvajanjem ukrepa naj bi nadaljevali proces NGP in na podlagi ugotovitev PNGP do 2014 določili nove razvojne potrebe na področju gozdov in gozdarstva ter podati usmeritve za morebitne dopolnitve in spremembe NGP in regulativnih okvirov predpisov s področja gozdarstva. To sicer predstavlja podlago za proces oblikovanja ukrepov za učinkovitejšo gozdno politiko predvsem na področju ekosistemskih storitev gozda oziroma njegovih vse aktualnejših okoljskih in socialnih funkcij. Tu se pojavlja terminološki in vsebinski problem, kaj so storitve in kaj funkcije, pri čemer v obravnavanem obdobju ni prišlo do jasne opredelitve, tako da so na tem področju v ZG še vedno definirane proizvodne, ekološke in socialne funkcije gozda

1. Naloge v okviru ukrepa 4: Posodobitev kriterijev in indikatorjev za vrednotenje ekosistemskih funkcij gozdov ter razglasitev varovalnih gozdov in gozdov s posebnim namenom

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| **Naloge v okviru ukrepa 4** | Prilagoditev sistema kriterijev in indikatorjev trajnostnega gospodarjenja z gozdovi ekosistemskemu pristopu | MKGP,  GIS,  ZGS,  BF | 2017–2021 | Razpis CRP,  V okviru financiranja JGS | - | - |
| Dopolnitev in sprememba ReNGP | MKGP | 2017–2018 | V okviru finančnega načrta MKGP | - | - |

**Naloga Prilagoditev sistema kriterijev in indikatorjev trajnostnega gospodarjenja z gozdovi ekosistemskemu pristopu**

V letu 2019 je bil zaključen CRP projekt št. V4-1625 Indikatorji za spremljanje nacionalnega programa gozdov in trajnostnega gospodarjenja z gozdovi v Republiki Sloveniji. V okviru projekta je bila podrobno analizirana participacija in indikatorji v procesu oblikovanja in spremljanja nacionalnega programa gozdov v RS ter pripravljen katalog harmoniziranih kazalnikov za spremljanje nacionalnega programa gozdov in trajnostnega gospodarjenja z gozdovi v Republiki Sloveniji.

V okviru izdelave območnih gozdnogospodarskih načrtov 2021-2030 so bile posodobljene podlage za valorizacijo funkcij gozdov in pri tem uporabljeni najnovejši podatki za celotno območje Slovenije. Še vedno za določena področja ne obstajajo kakovostni podatki, ki bi omogočali opredelitev (predvsem socialnih in ekoloških) funkcij gozdov, ali pa je pomanjkljiva metodologija določanja. Takšne podlage manjkajo npr. za objektivno določitev rekreacijske, turistične, poučne, klimatske, higiensko-zdravstvene in zaščitne funkcije gozdov; pri slednji manjkajo kakovostne strokovne podlage za ogrožena območja po ZV-1 (področje plazljivosti, plazovitosti in erozije) v primernem merilu (1:50.000), ki bi bile podlaga za posodobitev karte funkcij gozdov. V obdobju 2017-2021 je bil narejen napredek na področju določanja območij skalnih podorov, saj je bil v okviru projekta Green Risk 4 Alps razvita enovita in usklajena metodologija za modeliranje sklanih podorov v alpskem prostoru, katere rezultati so bili uporabljeni pri območnih gozdnogospodarskih načrtih. Priprava podlag za ostala ogrožena območja po zakonu o vodah pa izziv ostaja. Pri socialnih funkcijah je bil narejen premik predvsem na področju mestnih gozdov, ključen izziv pri kartiranju teh funkcij pa je vključevanje deležnikov ter priprava enotnega koncepta valoriziranja.

Pri vrednotenju funkcij gozda je za trajnostno večnamensko gospodarjenje ključno tudi prepoznavanje večfunkcionalnih območij ter priprava pristopa upravljanja z nesoglasji ne teh območjih. Gre za območja, kjer je zelo pomembnih več funkcij (socialne, ekološke, proizvodne), ukrepi za njihovo pospeševanje pa so lahko različni ali si celo nasprotujejo.

**Naloga Dopolnitev in sprememba Resolucije o nacionalnem gozdnem programu**

Naloga Dopolnitev in sprememba Resolucije o nacionalnem gozdnem programu (ReNGP) ni bila izvedena.

### Prioriteta c) Optimizacija gospodarjenja z gozdovi z organizacijskega in finančnega vidika

Ta prioriteta se je navezovala na širši družbeni vidik trajnostnega gospodarjenja z gozdovi, ki sega od turistično in rekreacijske funkcije, prek gospodarjenja z gozdovi v lasti RS do organiziranosti gozdarstva ter zagotavljanja njegovega financiranja iz proračunskih in evropskih sredstev. Izkoristiti je treba tudi turistične potenciale gozdov, kjer se na podeželju že ustvarjajo poslovne priložnosti.

Kljub temu, da je analiza neizkoriščenih potencialov gozda, učinkovitosti gozdarskega sistema in finančnih možnosti države pokazala na premajhno učinkovitost zakonskih in organizacijskih rešitev na področju gozdov in gozdarstva, do sprememb regulativnih okvirov ni prišlo.

#### Ukrep 5: Prilagajanje gozdne infrastrukture ter režimov uporabe in nadzora socialnim funkcijam gozdov«

Ukrep je obsegal prilagajanje gozdne infrastrukture (gozdne ceste, gozdne vlake, spravilne poti, itd.), režimov uporabe in nadzora različnim socialnim funkcijam gozdov (rekreacijske poti, kolesarske poti, planinske poti, itd.) v gozdnih predelih, ki so po gozdnogospodarskih načrtih opredeljeni s prvo in drugo stopnjo poudarjenosti socialne oziroma na turistično in rekreacijsko funkcijo. Problem je še vedno predstavljal množični pojav nabiralništva in rekreacije, ki sta bila močno skoncentrirano na posamezna območja in letni čas. V okviru JGS je bilo za neformalni gozdarski in naravovarstveni nadzor v povprečju namenjenih med 8.000 in 10.000 delovnih ur.

1. Naloge v okviru ukrepa 5: Prilagajanje gozdne infrastrukture in režimov uporabe socialnim funkcijam in vzpostavitev nadzora nad dogajanji v gozdovih

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/**  **aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| **Prilagajanje gozdne infrastrukture ter režimov uporabe in nadzora socialnim funkcijam gozdov** | Sprememba Zakona o gozdovih | MOP,  MKGP | 2020 | V okviru financiranja MKGP | **-** | **-** |
| Vzpostavitev operativnega gozdarskega nadzora | MKGP,  ZGS | 2017–2021 | V okviru sredstev JGS | Pokritost z operativnim gozdarskim nadzorom | 100% |
| Sodelovanje v procesih oblikovanja predpisov in režimov na področju turistične in rekreacijske funkcije gozda | MKGP,  ZGS,  ZRSVN,  upravljavci zavarovanih območij | Stalna naloga | V okviru financiranja MKGP in JGS | - | - |
| Načrtovanje in prilagajanje gozdne infrastrukture socialnim funkcijam v skladu z GGN GGE | ZGS,  ZRSVN | Stalna naloga | V okviru financiranja JGS | Obseg gozdne infrastrukture za socialne funkcije gozda (km) | Popolno izkoriščenost potencialov v GGN GGE |

**Naloga Sprememba Zakona o gozdovih**

Naloga Sprememba Zakona o gozdovih, ki je bila v tem primeru predvidena za ureditev perečega področja vožnje z vozili v naravne okolju, ni bila uresničena.

**Naloga Vzpostavitev operativnega gozdarskega nadzora**

ZGS izvaja gozdarski nadzor skladno s 77.a členom Zakona o gozdovih, samostojno ali skupaj z gozdarsko inšpekcijo. Prednostno je gozdarski nadzor namenjen osveščanju obiskovalcev in drugih koristnikov gozdnega prostora ter seznanjanju in svetovanju o možnostih rabe gozdnega prostora in gozdnih dobrin. V obravnavanem obdobju ZGS prekrškovnih postopkov ni izvajal, ampak je uporabnike gozda samo opozarjal na nepravilnosti pri rabi gozdnega prostora in koriščenju gozdnih dobrin, pri resnejših kršitvah pa je ukrepal s prijavo primerov gozdarski inšpekciji. V času epidemije COVID-19 je bilo opažan povečan pritisk na gozdove s strani obiskovalcev, pri čemer njihovo ravnanje ni bilo vedno ustrezno in v skladu z zakonodajo. Zaradi tega je ZGS skupaj z MKGP prišel do zaključka, da je potrebno gozdarski nadzor na ZGS začeti obravnavati kot eno prednostnih nalog javne gozdarske službe. V ta namen je ZGS pripravil nalogo Predlog uvedbe gozdarskega nadzora v Zavodu za gozdove Slovenije, v kateri je opredelil način in obseg opolnomočenja gozdarskega nadzora na ZGS v obdobju 2020-2022. Pri tem je bila ena prvih pomembnih aktivnosti, ki jo je ZGS začel izvajati že v letu 2020, usposabljanje in izobraževanje sodelavcev, ki bodo izvajali neposreden nadzor na terenu. V skladu z nalogo je ZGS v dogovoru z ministrstvom za okolje in prostor (MOP) za naravovarstvene nadzornike izobrazil več kot 30 zaposlenih. Izobraževanje gozdarskih nadzornikov poteka preko MOP v okviru izobraževanja za naravovarstvene nadzornike. V dogovoru z MOP bi bilo do konca leta 2021 že izobraženih približno 90 zaposlenih na ZGS, vendar je bilo zaradi razmer v zvezi s COVID-19 to onemogočeno in bo cilj predvidoma dosežen v prihodnjih letih. V dogovoru z MOP je bilo 17 zaposlenim na ZGS v Gotenici omogočeno tudi dodatno izobraževanje s področja obvladovanja konfliktov in komunikacije. V letu 2021 je ZGS v okviru projekta Pohorka na Pohorju v skladu s pripravljenim predlogom naloge Naravovarstveni nadzor – operativni načrt izvedbe začel izvajati poskusni naravovarstveni nadzor, ki ga nadaljuje tudi v letu 2022.

V obdobju med leti 2017–2021 je ZGS samo za potrebe neposrednega gozdarskega nadzora opravil dobrih 35.000 ur. Vsako leto se je število ur namenjeno nadzoru povečevalo. V letu 2021 je bilo opravljenih 9.196 ur kar je tudi največji obseg izvedenih ur do sedaj.

1. Preglednica: Ukrepi po vrstah ugotovljenih nepravilnosti v obdobju 2017 – 2021

|  |  |  |
| --- | --- | --- |
| Vrsta ugotovljene nepravilnosti | Število opozoril | Število prijav |
| Zmanjševanje rastnosti sestoja ali rodovitnosti rastišča, stabilnosti ali trajnosti gozda | 598 | 529 |
| Omejitev in prepovedi nabiranja živali, plodov, gob in rastlin | 1.258 | 149 |
| Vožnje v gozdu - motokros, štirikolesnik, sani | 906 | 201 |
| Vožnje v gozdu - avtomobili izven GC | 562 | 67 |
| Vožnje v gozdu – kolesarji | 535 | 127 |
| Zmanjšanje ali preprečitev uporabe g. prometnic oz. povečanje stroškov njihovega vzdrževanja | 230 | 80 |
| Skupaj | 4.089 | 1.153 |

Za učinkovito nadaljnje izvajanje gozdarskega in naravovarstvenega nadzora na ZGS naloga Predlog uvedbe gozdarskega nadzora v Zavodu za gozdove Slovenije predvideva:

* Uresničitev nalog iz naloge Predlog uvedbe gozdarskega nadzora v Zavodu za gozdove Slovenije, in sicer:
  + povečanje kadrovskega načrta ZGS (Vodja službe za gozdarski in naravovarstveni nadzor in pomočnik vodje službe – pravnik);
  + popravki sistemizacije za boljše izvajanje nadzora na OE in KE ZGS;
  + zagotovitev zadostnih finančnih sredstev v okviru naloge: materialni stroški in stroški investicij ter stroški dela;
  + dogovor med ministrstvi glede deljenja stroškov izvajanja javne službe nadzora.
* preuči naj se možnost vključitve revirnih lovcev lovišč s posebnim namenom v naloge naravovarstvenega nadzora;
* v Zakonu o ohranjanju narave in Zakonu o gozdovih naj se uskladi višino glob ter povišanje glob, izrečenih zaradi neupoštevanja pravnih podlag obiska narave in gozda;
* za potrebe vzpostavitve naravovarstvenega in gozdarskega nadzora je treba spremeniti Zakon o ohranjanju narave in/ali Zakon o gozdovih s katerima se omogoči za potrebe nadzora avtomatske vpoglede vsaj v baze podatkov nadzornikom o registru prebivalstva, registru motoriziranih vozil in vzpostaviti obvezno registracijo motoriziranih vozil na način kot je to urejeno s cestnoprometno zakonodajo ali drugim načinom enostavne legitimacije motornega vozila.

Poleg izobraževanja in poskusnega naravovarstvenega nadzora na Pohorju preostale naloge iz naloge Predlog uvedbe gozdarskega nadzora v Zavodu za gozdove Slovenije, za katera sta bili zadolženi pristojni ministrstvi, niso bile realizirane.

Nerealizirane naloge ZGS ne omogočajo opolnomočenja nadzora: zagotovitev sredstev za materialne stroške in stroške investicij, zagotovitev povečanja kadrovskega načrta ZGS in stroškov dela za nadurno delo ob popoldnevih in vikendih, zaposlitev vodje službe za gozdarski in naravovarstveni nadzor, dogovor med ministrstvi glede deljenja stroškov izvajanja javne službe nadzora.

Gozdarska inšpekcija

Prva prioriteta v programu dela gozdarske inšpekcije v razdobju 2017-2021 je bila nadzor nad izvajanjem sanitarne sečnje in preventivnih varstvenih del. Gozdarska inšpekcija je nadzor vožnje v naravnem okolju običajno vršila hkrati z nadzorom nabiranja gozdnih sadež in plodov, tudi izven rednega delovnega časa in skupaj s Policijo. V času omejitev zaradi epidemije COVID-19 se je pritisk obiskovalcev na gozdove močno povečal, hkrati s tem pa tudi kršitve predpisov glede vožnje v naravnem okolju. Gozdarska inšpekcija izvaja nadzor v skladu s kadrovskimi možnostmi.

**Naloga Sodelovanje v procesih oblikovanja predpisov in režimov na področju turistične in rekreacijske funkcije gozda**

Na področju turistične in rekreacijske funkcije gozda do sprememb predpisov ni prišlo, zato je odpadlo tudi sodelovanje v procesih, povezanih s tem. ZGS se je v okviru svojih pristojnosti lokalno vključeval v oblikovanje režimov uporabe prostora za omenjene namene.

**Naloga Načrtovanje in prilagajanje gozdne infrastrukture socialnim funkcijam v skladu z GGN GGE**

Zaradi različnih specifičnih razmer na posameznih gozdnih cestah, se določanje režima uporabe gozdne ceste rešuje individualno ter optimalno glede na potek gozdne ceste, prometa, lastništvo in poudarjenost funkcij gozdov. Poleg neposrednega upoštevanja veljavne zakonodaje in usmeritev območnih gozdnogospodarskih načrtov gozdnogospodarskih območij in gozdnogospodarskih načrtov gozdnogospodarskih enot se v zvezi s poudarjenostjo funkcij gozdov tako išče/določi optimalna rešitev za vsako gozdno cesto ali področje posebej.

V Sloveniji je od 12.200 km na okoli 880 km gozdnih cest določen poseben režim uporabe gozdne ceste, v večini primerov »prepovedan promet za vsa vozila, dovoljeno za gospodarjenje z gozdovi«.

1. Preglednica: Določitev režima uporabe gozdnih cesti od leta 2017-2021

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **Novo določen režim uporabe (km)** | 33,3 | 3,2 | 1,5 | 13,1 | 9,7 |

Vir:ZGS

#### Ukrep 6: Spremljanje uspešnosti gospodarjenja z gozdovi v lasti Republike Slovenije

Upravljanje gozdov v lasti države poteka v okviru enovite gospodarske družbe Slovenski državni gozdovi, d.o.o.(v nadaljevanju: družbe SiDG). Na podlagi Zakon o gospodarjenju z gozdovi v lasti Republike Slovenije (Uradni list RS, št. 9/16 in 36/21 – ZZIRDKG) spremlja delo SiDG ministrstvo, pristojno za gozdarstvo in Vlada Republike Slovenije kot Skupščina SiDG. Republika Slovenija je z družbo SiDG sklenila dve pogodbi – pogodbo o upravljanju gozdov v lasti Republike Slovenije in pogodbo o razpolaganju z gozdovi v lasti Republike Slovenije. V obeh pogodbah so podrobna določila o obveznostih družbe in načinih poročanja družbe o izvedenih dejavnostih.

1. Naloge v okviru ukrepa 6: Spremljanje uspešnosti gospodarjenja z gozdovi v lasti Republike Slovenije

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| **Spremljanje uspešnosti gospodarjenja z gozdovi v lasti Republike Slovenije** | Spremljanje uspešnosti gospodarjenja z gozdovi v lasti RS gozdovi in poslovanja podjetja SiDG | MKGP | Stalna naloga | 2017–2021 | Realizacija poslovnega načrta SiDG | 100 % realizacija poslovnega načrta SiDG |
| Usmerjanje porabe sredstev proračunskega sklada za gozdove | MKGP | Stalna naloga | Gozdni sklad | Realizacija programa porabe sredstev Gozdnega sklada | - |

**Naloga: Spremljanje uspešnosti gospodarjenja z gozdovi v lasti RS gozdovi in poslovanja podjetja SiDG**

Republika Slovenija je ob prenosu gospodarjenja z državnimi gozdovi na SiDG določila sedem ciljev, ki jim družba sledi pri svojem poslovanju in so definirani v 7. členu ZGGLRS:

* Ob upoštevanju načel trajnostnega, večnamenskega in sonaravnega gospodarjenja z državnimi gozdovi dosegati čim višji donos in kakovost gozdnih lesnih sortimentov
* Prispevati k vzpostavitvi in razvoju gozdno-lesnih verig, promociji lesa in lesnih proizvodov ter oblikovanju zelenih delovnih mest  
  Prispevati k vzpostavitvi in razvoju gozdno-lesnih verig, promociji lesa in lesnih proizvodov ter oblikovanju zelenih delovnih mest
* Dolgoročno povečevati površino državnih gozdov
* Prispevati k doseganju ciljev razvoja podeželja, zlasti ohranjanja kmetij in podeželja v gorskem in hribovitem svetu z omejenimi možnostmi gospodarjenja
* Prispevati k doseganju ciljev ohranjanja narave, zlasti k doseganju ciljev območij natura 2000 in zavarovanih območij
* Na področju gozdov, gozdarstva in lesarstva omogočati usposabljanje strokovnega osebja ter podpirati izobraževanje in znanstveno-raziskovalno delo
* Izvajati prodajo lesa na panju v minimalnem obsegu


Finančni podatki in kazalci v letih 2017-2021 potrjujejo, da družba posluje donosno in uspešno, kar kaže trend vplačila letnega nadomestila za upravljanje državnimi gozdovi v proračunski sklad za gozdove.

1. Preglednica : Donos za državo v letih 2017-2021

|  |  |  |  |  |  |  |
| --- | --- | --- | --- | --- | --- | --- |
|  | | **2017** | **2018** | **2019** | **2020** | **2021** |
| **Vplačilo v gozdni sklad** | EUR | 11.436.437 | 14.570.829 | 13.051.569 | 10.837.796 | 13.386.431 |
| **Davek od dobička** | EUR | 3.238.212 | 2.410.699 | 2.553.508 | 1.599.961 | 3.060.949 |
| **Čisti poslovni izid** | EUR | 13.276.653 | 11.899.462 | 11.378.438 | 7.504.969 | 13.932.286 |
| **Skupaj** |  | **27.951.302** | **28.880.990** | **26.983.515** | **19.942.726** | **30.379.666** |

Pri gospodarjenju z državnimi gozdovi družba SiDG upoštevana usmeritve iz gozdnogospodarskih in gozdnogojitvenih načrtov ter ostale strokovne usmeritve, ki jih podaja ZGS. Družba SiDG je v tem obdobju izvedla obsežna vlaganja v gozdove, in sicer v obliki gozdnogojitvenih in varstvenih del, del za spodbujanje ekoloških in socialnih funkcij gozda del ter vlaganj v gozdno infrastrukturo.

1. Preglednica : Stroški gojitvenih, varstvenih in biomeliorativnih del v EUR




Z lastnimi zmogljivostmi za posek in prevoz GLS družba SiDG ažurno izvaja sanitarno sečnjo ter omogoča razvoj sodobnih tehnologij v gozdarstvu. Kakovost gozdov in GLS dviguje s stalnim spremljanjem in izboljševanjem kakovosti izvajanja vseh del v gozdovih.

Prodajo lesa se prioritetno izvaja po sklenjenih dolgoročnih pogodbah o prodaji lesa, ki jih sklenejo z domačimi predelovalci lesa. Dodano vrednost lesu iz državnih gozdov družba SiDG ustvarja v okviru hčerinskega podjetja Snežnik.

Družba SiDG preko različnih aktivnosti promovira pomen predelave in rabe lesa ter podpira, ohranja in razvija nova zelena delovna mesta na podeželju v Sloveniji, tako da z lesom oskrbuje domače lesnopredelovalne industrije in manjše obrate za predelavo lesa. S poslovanjem hčerinskih podjetij so na najbolj ogroženem demografskem območju ohranjajo delovna mesta.

Skladno z 19. členom ZGGLRS družba SiDG razpolaga z državnimi gozdovi in pridobiva gozdove v imenu in za račun Republike Slovenije. V obdobju od 2017-2021 je v imenu in za račun Republike Slovenije povečala površino državnih gozdov za skupaj 5.710hektarjev.

1. Preglednica: Povečanje površine državnih gozdov (ha)



1. Preglednica: Površina pridobljenih gozdov glede na status gozda (ha)

|  |  |  |  |  |  |
| --- | --- | --- | --- | --- | --- |
| **KAZALNIK** | **2017** | **2018** | **2019** | **2020** | **2021** |
| Povečanje površine državnih gozdov v ha | 59 | 499 | 1.412 | 2.203 | 1.562 |
| Povečanje površine varovalnih gozdov v ha | 1 | 147 | 179 | 823 | 426 |
| Povečanje površine gozdov s posebnim namenom v ha | 4 | 164 | 124 | 753 | 401 |
| Povečanje površine gozdov v obmejnem pasu v ha | 5 | 156 | 690 | 798 | 723 |
| Vzdrževanje objektov kulturne dediščine | 0 | 2 | 3 | 9 | 46 |

Lastništvo državnih gozdov se je povečalo zlasti v kompleksih (površina nad pet hektarjev), varovalnih gozdovih, gozdovih s posebnim pomenom, gozdovih na zavarovanih območjih (naravni parki ipd.) ter gozdov v obmejnem pasu. Z nakupi družba pridobiva tudi gozdove izven območja obstoječih kompleksov, saj na ta način ustvarjala možnosti nastanka novih kompleksov državnih gozdov.

Skrbi za obnovo in vzdrževanje objektov s statusom kulturnega spomenika, ki jih je pridobila v upravljanje ter izvaja aktivni pristop, ki vključuje informiranje zainteresirane javnosti (lastnikov gozdov) o odkupu gozdov v imenu in za račun Republike Slovenije, kar vpliva na povečanje obsega nakupov, pri tem pa krepi sodelovanje z ostalimi deležniki, kot so ZGS, ZRSVN in ZVKDS.

Z oblikovanjem primernih pogojev za izvajanje storitev v gozdovih je družba SiDG začela vzpostavljati ugodnejše okolje za omogočanje dela gorskim kmetijam. Gospodarjenje po že sklenjenih koncesijah, ki jih ima sklenjene z gorskimi kmetijami, izpolnjuje skladno z veljavnimi pogodbami.

Opravljanje storitev za delo v državnih gozdovih, ki so večinoma na podeželju, je družba SiDG omogočila pogodbenim izvajalcem, ki živijo v teh območjih, z lesom pa oskrbuje številna mala lesnopredelovalna podjetja na podeželju, v največji meri preko dolgoročnih pogodb o prodaji domačim predelovalcem lesa.

Z zaposlovanjem v družbi SiDG in v okviru tega tudi z oblikovanjem lastne gozdne proizvodnje, so omogočili delo predvsem zaposlenim s podeželja. Omogočali so lesno predelavo na območju hčerinskega podjetja Snežnik v Kočevki Reki, kjer so ta delovna mesta ključna za ekonomsko preživetje domačinov. Z vlaganji v gozdnem gradbeništvu, ki so jih izvedli v obliki gradnje gozdnih cest, odprave poškodb po spravilu GLS, izvajanjem storitev gradbenega nadzora in projektantskih storitev ter izgradnje in rekonstrukcije omrežja gozdnih vlak, družba SiDG ohranja odprte gozdove tudi za zasebne lastnike in ohranja prevozne ceste, ki povezujejo zaselke in naselja.

Družba SiDG pri gospodarjenju z državnimi gozdovi upošteva usmeritve s področja ohranjanja narave in gospodarjenje prilagaja tem zahtevam. Izvajajo tudi ostale ukrepe v gozdu za ohranjanje biotopov, kot so biomeliorativna dela, in ukrepe za spodbujanje ekoloških funkcij gozdov, ki ugodno vplivajo na ogrožene rastlinske in živalske vrste. Družba SiDG se prilagaja smernicam gospodarjenja na zavarovanih površinah (ekocelice, rezervati in druge oblike) in zagotavlja gospodarjenje z državnimi gozdovi v skladu z načeli FSC® in PEFC standardov ter številnimi drugimi projekti s področja ohranjanja območij Nature 2000, skrbi za obnavljanje in urejanje učnih poti, informativnih tabel in izvaja druge ukrepe, s katerimi spodbuja izpolnjevanje socialnih vlog gozda, pri nakupih gozdov pa prednostno kupuje gozdove, ki imajo velik pomen s področja ohranjanja narave.

Družba SiDG omogoča izvedbo praktičnega pouka in terenskih vaj izobraževalnim institucijam, ki se v svojem programu navezujejo na gozdarstvo. V sodelovanju z ZGS omogočili dijakom in študentom študentsko delo, sodeluje s Srednjo gozdarsko in lesarsko šolo Postojna, Višjo strokovno šolo Postojna, Biotehniško fakulteto Univerze v Ljubljani in Gimnazijo in srednjo šolo Kočevje ter študentom in dijakom omogočili opravljanje praktičnega usposabljanja. Letno krepijo sodelovanje z izobraževalnimi in znanstvenoraziskovalnimi institucijami (Biotehniška Fakulteta, Gozdarski inštitut Slovenije in InnoRenew CoE) pri projektih in raziskavah. Družba SiDG sodeluje s Strateško razvojno-inovacijskih partnerstvih Krožno gospodarstvo (Fokusno področje Biomasa in alternativne surovine) in Pametne stavbe in dom z lesno verigo (Fokusno področje Les in lesna veriga). S sodelovanjem podpira razvojne aktivnosti pri prehodu v krožno gospodarstvo in pri razvoju novih produktov in tehnologij predelave lesa. Sodeluje tudi pri izvajanju programa Ekošole, v katerega je vključenih več tisoč otrok.

Družba SiDG zmanjšuje količino prodanega lesa na panju, pri čemer se je prodaja na panju izvajala večinoma kot posek posameznih mejnih in nevarnih dreves in v primeru izvajanja poseka na parcelah v solastnini, kjer je RS manjšinski lastnik. Prodajo lesa na panju družba SiDG izvaja skladno s pravili o načinu in merilih za prodajo GLS.

**Naloga: Usmerjanje porabe sredstev proračunskega sklada za gozdove**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16 in 36/21 – ZZIRDKG; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano (v nadaljnjem besedilu: MKGP) na podlagi letnega programa porabe sredstev, ki ga na predlog MKGP sprejme Vlada Republike Slovenije. Letni program porabe sredstev Gozdnega sklada določa razdelitev sredstev po določenih namenih v posameznem letu.

ZGGLRS v tretjem odstavku 33. člena določa kot vire financiranja Gozdnega sklada naslednje

namenske prejemke:

− prihodke iz razpolaganja z državnimi gozdovi,

− letno nadomestilo za upravljanje državnih gozdov.

1. Preglednica Prihodki sredstev Gozdne sklada

|  |  |  |  |  |
| --- | --- | --- | --- | --- |
| Namenski prejemki | 2017 | 2018 | 2019 | 2020 |
| Prihodki iz razpolaganja z državnimi gozdovi | 91.498,85 | 175.010,51 | 805.308,05 | 2.188.677,09 |
| Prihodki iz koncesijske dajatve po 3. točki prvega odstavka 42. člena ZGGLRS | 72.758,42 | 150.160,70 € | 101.403,52 € | 43.595,47 |
| Letno nadomestilo za upravljanje državnih gozdov v višini 20% od prodaje lesa iz državnih gozdov | 9.546.889,49 | 13.607.246,40 € | 16.640.697,15 € | 10.500.534,78 |
| Skupaj: | 9.711.146,76 | 13.932.417,61 | 17.547.408,72 | 12.732.807,34 |

Sredstva Gozdnega sklada se lahko namenijo zgolj za financiranje nalog, ki so opredeljene v

četrtem odstavku 33. člena in tretjem odstavku 36. člena ZGGLRS. Višina sredstev za posamezne naloge se letno določa na podlagi ocene ter usmeritve Strateškega in poslovnega načrta družbe SiDG ter na podlagi programa upravljanja območij Natura 2000 in programa vlaganj v gozdove, ki ju pripravi Zavod za gozdove Slovenije.

V obdobju od 2017-2021 je MKGP z letnimi programi porabe sredstev Gozdnega sklada zagotovilo uspešno izvajanje vseh nalog, ki so opredeljene v četrtem odstavku 33. člena in tretjem odstavku 36. člena ZGGLRS, kot izhaja iz spodnje preglednice realizacije načrtovanih sredstev.

1. Preglednica 4 : Preglednica realizacije porabe sredstev Gozdnega sklada

|  |  |  |  |  |  |
| --- | --- | --- | --- | --- | --- |
| Namen financiranja | 2017 | 2018 | 2019 | 2020 | 2021 |
| Pridobivanje gozdov | 54.909,52 | 616.749,28 | 5.997.876,10 | 5.959.446,81 | 7.489.670,12 |
| Naloge v zvezi z razpolaganjem | 339.638,88 | 339.638,88 | 339.638,88 | 339.638,88 | 339.638,88 |
| Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje | 2.487,87 | 2.291,12 | 39,91 | 3.026,85 | 74,33 |
| Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije v skladu z zakonom, ki ureja gozdove | 7.784,00 | 164.937,64 | 669.343,72 | 802.343,13 | 715.641,99 |
| Obveznosti do občin – 25% od letnega nadomestila prihodkov od prodaje lesa iz državnih gozdov \*\* | 1.270.422,12 | 2.857.225,35 | 3.642.871,54 | 3.262.892,26 | 2.709.449,00 |

#### Ukrep 7: Zagotavljati ustrezno višino proračunskih in evropskih sredstev za gozdove in gozdarstvo

Za delovanje gozdarskega sistema je zaradi specifičnosti gospodarjenja z gozdovi pri izvajanju gozdne politike, predvsem v povezavi z naravo gospodarjenja z gozdovi in lastninskimi interesi ter z funkcijami gozdov, pomembno trajno zagotavljanje ustrezne višine finančnih sredstev, tako iz proračunskih virov RS kot iz evropskih virov.

Za trajnostno, sonaravno in večnamensko gospodarjenje z gozdovi so se izvajali ukrepi, s katerimi se je glede na razpoložljiva sredstva omogočalo optimalno delovanje gozdov kot ekosistemov in ter njihovih socialnih, ekoloških in gospodarskih funkcij. V proračunu RS so se zagotavljala sredstva za ukrepe kot so delovanje javne gozdarske službe, obnova, nega in varstvo gozdov, sanacija gozdov po naravnih ujmah, vzdrževanje življenjskega prostora prostoživečih živali, vzdrževanje gozdnih cest, odškodnine zaradi omejevanja lastninske pravice v varovalnih gozdovih in gozdovih s posebnim namenom, znanstveno raziskovalno delo na področju gozdarstva itn..

Podrobnejša višina sredstev na letni oz. programski ravni in njihova poraba je opredeljena v preglednici 1.

Za izvajanje politike na področju gozdarstva so se uporabljala evropska sredstva iz EKSRP. RS je v PRP 2014-2020, ki omogoča črpanje iz tega sklada, vključila tudi gozdarske ukrepe, kot so naložbe v mehanizacijo in opremo delo v gozdu, naložbe v predelavo lesa, naložbe v ureditev gozdne infrastrukture, sanacija gozdov poškodovanih zaradi ujem in ustanovitev skupin proizvajalcev na področju gozdarstva. Zaradi zamika reforme skupne kmetijske politike, se je podaljšalo izvajanje PRP 2014-2020 v prehodno obdobje 2021-2022, izplačila pa se bodo lahko izvajala do konca leta 2025.

Novo programsko obdobje SKP, kjer je vključeno tudi gozdarstvo se bo začelo z letom 2023 in trajalo do 2027. V nov SNSKP 2023 - 2027 se bodo vključili že obstoječi gozdarski ukrepi iz sedanjega PRP 2014-2020, kateri se dopolnijo z naložbami v ustanovitev in razvoj gozdnih drevesnic.

1. Naloge v okviru ukrepa 7: Zagotavljati ustrezno višino proračunskih in evropskih sredstev za gozdove in gozdarstvo

| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| --- | --- | --- | --- | --- | --- | --- |
| **Zagotavljati ustrezno višino proračunskih sredstev za gozdove in gozdarstvo** | Priprava strokovnih podlag, ciljev in indikatorjev ob pripravi proračuna RS za program »gozdarstvo« | MKGP | Stalna naloga | 1V okviru finančnega načrta MKGP | \_ | \_ |
| Sodelovanje v procesu sprememb SKP EU pri nadaljnjem vključevanju gozdov in gozdarstva v SNSKP 2023 -2027 | MKGP,  MOP,  ZGS,  ZRSVN,  NGO | Stalna naloga | 1V okviru finančnega načrta MKGP | \_ | \_ |

1Stroški sodelovanja strokovnjakov pri pripravi ustreznih strokovnih izhodišč

**Naloga Priprava strokovnih podlag, ciljev in indikatorjev ob pripravi proračuna Republike Slovenije za program »gozdarstvo«**

Strokovne službe MKGP so vsako leto skladno z uveljavljeno prakso sodelovale pri pripravi proračuna RS, ki se nanaša na financiranje ukrepov s področja gozdarstva in lovstva.

**Naloga Sodelovanje v procesu sprememb SKP EU pri nadaljnjem vključevanju gozdov in gozdarstva v SNSKP 2023 -2027**

MKGP je v letu 2020 aktivno pristopil k pripravi novega SNSKP 2023-2027. V letu 2021 so potekali številni dogodki, kot so javne razgrnitve, delavnice, sestanki, da se je pripravil usklajen predlog ki je bil konec leta 2021 poslan v potrditev na Evropsko komisijo. V letu 2022 bodo sledila pogajanja z Evropsko komisijo, potrditev načrta se predvideva do konca leta 2022 tako, da se ta nemoteno lahko začne izvajati z letom 2023.

Tudi ZGS je aktivno sodeloval v procesu vključevanja gozdarstva v SKP 2021 – 2027. Ob tem je na osnovi lastnih izkušenj ter izkušenj iz sosednjih držav (Avstrija, Hrvaška) pripravil nabor ukrepov, ki so se med seboj vsebinsko in konceptualno dopolnjevali. Predlagal je tudi nekaj novih ukrepov z namenom prilagajanja gozdov na klimatske spremembe kot so protierozijski in protipožarni ukrepi , ukrepi za krepitev pridelave gozdno reprodukcijskega materiala itd., katere pa je MKGP vključil v predlog SNSKP 2023-2027.

#### Ukrep 8: Sprejetje regulativnih sprememb, ki vključujejo tudi prilagoditve nalog in organiziranost Javne gozdarske službe proračunskim zmožnostim

Analiza neizkoriščenih potencialov gozda, učinkovitosti gozdarskega sistema in finančnih možnosti države je pokazala, da so v nekaterih primerih zakonske in organizacijske rešitve na področju gozdov in gozdarstva premalo učinkovite. Naloge s tega področja so bile uresničene le v omejenem obsegu.

1. Naloge v okviru ukrepa 8: Sprejetje regulativnih okvirov, ki vključujejo tudi prilagoditve nalog in organiziranost Javne gozdarske službe proračunskim zmožnostim.

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti1** | **Nosilci** | **Rok** | **Sredstva** | **Indikator** | **Ciljna**  **Vrednost** |
| **Sprejem regulativnih sprememb, ki vključujejo tudi prilagoditve nalog in organiziranost Javne gozdarske službe proračunskim zmožnostim**. | Priprava izhodišč ter predlogov dopolnitev in sprememb Zakona o gozdovih | MKGP | 2017-2019 | V okviru finančnega načrta MKGP | \_ | \_ |
| Analiza učinkov in optimizacija vlaganj v gozdove\* | MKGP,  MF,  GIS,  ZGS | 2017-2019 | V okviru finančnega načrta MKGP | \_ | \_ |
| Analiza in optimizacija delovanja JGS | MKGP,  MF,  ZGS,  GIS | 2017-2019 | V okviru finančnega načrta MKGP | \_ | \_ |

**Naloga: Priprava izhodišč ter predlogov dopolnitev in sprememb Zakona o gozdovih**

Naloga Priprava izhodišč ter predlogov dopolnitev in sprememb Zakona o gozdovih ni bila izvedena. Bil pa je sprejet Zakon o dodatnih ukrepih za odpravo posledic škode zaradi prenamnožitve populacije podlubnikov (Uradni list RS, št. 14/18 in 65/20) ZUOPŠP – s katerim se je leta 2018 določilo dodatne ukrepe za odpravo posledic škode zaradi prenamnožitve populacij podlubnikov kot pomoč prizadetim lastnikom gozdov. Določbe tega zakona se uporabljajo tudi za odpravo posledic škode v gozdovih zaradi naravnih ujm, če je treba posekati oziroma spraviti iz gozda več kot 400.000 m3 dreves v posameznem koledarskem letu in je ocenjena škoda enaka ali večja od praga, kot ga za naravno nesrečo opredeljujejo predpisi, ki urejajo področje naravnih nesreč, in ima to lahko za posledico prenamnožitev populacije podlubnikov. Naravne ujme so snegolom, vetrolom, žledolom, poplava, snežni ali zemeljski plaz ter drug naravni pojav, če povzroči poškodovanost oziroma fiziološko oslabljenost dreves v gozdu.

**Naloga: Analiza učinkov in optimizacija vlaganj v gozdove**

Vlaganja v gozdove so se izvajala skladno z vsakoletnim programom vlaganj v gozdove, ki ga pripravi ZGS. Vsa razpoložljiva sredstva za (so)financiranje vlaganj v gozdove iz integralnih proračunskih sredstev (brez Gozdnega sklada) so bila letno izkoriščena 99 – 100 %.

Sredstva integralnega proračuna (brez sredstev Gozdnega sklada) so od leta 2017 ostajala na približno enaki ravni (1,3 mio EUR). Primanjkovala so zlasti sredstva za financiranje varstva gozdov pred požari, saj v povprečju zadoščala za realizacijo tretjine letnega programa.

Od leta 2016 dalje so bila za sanacijo poškodovanih gozdov na razpolago sredstva PRP 2014-2020. Brez teh sredstev bi bila realizacije sanacijske obnove manjša. Postopki pridobivanja sredstev iz PRP zahtevajo veliko birokratskega dela.

Od leta 2017 dalje so za ohranjanje območij Natura 2000 na razpolago sredstva Gozdnega sklada, ki poleg del za nego habitatov omogočajo tudi večjo realizacijo gozdnogojitvenih in varstvenih del na teh območjih. Po mnenju ZGS različni viri sredstev in postopki izračunavanja ter izplačevanja sredstev povečujejo birokratizacijo gozdarstva. Za lastnike gozdov je sistem vlaganja v gozdove zaradi tega premalo transparenten.

**Naloga: Analiza in optimizacija delovanja JGS**

Zavod za gozdove Slovenije

ZGS je na podlagi daljšega procesa proučevanja in dogovarjanj znotraj ZGS in z različnimi deležniki v obdobju 2014 – 2018 izdelal novo organizacijsko shemo, ki jo je Svet ZGS sprejel dne 19.3.2018, Vlada RS pa potrdila dne 22.5.2018. ZGS je s tem aktom reorganiziral in racionaliziral izvajanje dejavnosti v segmentu vodenja, povečal mobilnost med strokovnimi področji, racionaliziral področje gozdarskega in lovskega načrtovanja, prilagodil se je novim potrebam in zahtevam deležnikov glede obsega in vrste storitev (oblikovanje dveh strokovnih sektorjev: sektor za načrtovanje razvoja gozdov in sektor za ukrepe v gozdovih, ter en splošni sektor). S to spremembo in prenosom strokovnih oddelkov v službe in združevanje le-teh na načrtovanje in izvajanje načrtovanega, se je zmanjšala možnost nepovezanosti ciljev gospodarjenja z gozdovi med vrstami načrtovanja. Bolj jasno so ločena strokovna dela od servisnih (podpornih), ki se jih izvaja na centralni enoti. Z novo sistemizacijo je ZGS obdržal regionalno organiziranost, pri čemer je ohranil ter okrepil terenski kader, saj se v nivo krajevnih enot in revirjev številčno ni posegalo. Zaradi vse večjega števila projektov, ki za ZGS pomenijo razvoj in nadgradnjo javne gozdarske službe, je bila vzpostavljena projektna pisarna. Nova sistemizacija ni zahtevala večjih proračunskih sredstev za ta namen in je bila izvedena brez odpuščanja zaposlenih.

ZGS je optimiziral in izboljšal delo s podatki, s katerimi razpolaga in v ta namen vzpostavil podatkovno skladišče ZGS. Le-ta omogoča lažjo izdelavo poročil in večjo zanesljivost pri delu s podatki. Uvedeni sta bili dve aplikaciji, in sicer Gismatrix za terensko popisovanje sestojev in Collector za pomoč pri terenskemu delu. Za potrebe hitrega odkrivanja žarišč podlubnikov je ZGS začel z uporabo brezpilotnih letalnikov.

ZGS je prispeval ključen del pri pripravi projekta E-gozdarstvo, ki predstavlja temeljno podlago za sistemsko prenovo javne gozdarske službe, tako strokovnih kot podpornih področij. Projekt bi se moral začeti septembra 2021, pri čemer je ZGS že oblikoval delovne skupine posameznih delovnih sklopov projekta, niso pa še pripravljene vse pravne podlage za začetek – sporazum med vodilnim partnerjem in ostalimi partnerji projekta, odprtje NRP, za kar pa je zadolžen MKGP.

Na splošno podpornih področjih je ZGS izvedel centralizacijo računovodstva, ki ima za posledico tudi manjše število računovodij na ZGS, ki je bilo doseženo na mehek način, z upokojitvami. Prosta delovna mesta v kadrovskem načrtu iz tega naslova so bila razporejena na druga področja dela ZGS. Za boljše delovanje finančno računovodskih procesov smo prešli na en računovodski program (prej dva) in začeli informatizacijo tudi na tem področju (uvedba elektronskih potnih nalogov, elektronsko prevzemanje bolniških listov, ipd.). Pri vsakdanjem delu je ZGS vzpostavil tudi možnost uporabe videokonferenčnih sistemov za sestanke in izobraževanja, ki so zelo olajšali in v času ostrejših ukrepov zaradi epidemije COVID-19, sploh omogočili delo in izvedbo sestankov. Povečali so obseg brezpapirnega poslovanja.

ZGS je aktivno pristopil k urejanju poslovanja LPN in pripravil vizijo delovanja LPN, izdelal merila za finančno vrednotenje javnih nalog LPN. Na podlagi prejetega Revizijskega poročila o pravilnosti dela poslovanja Zavoda za gozdove Slovenije v letu 2019 s strani Računskega sodišča je ZGS pripravil načrt aktivnosti za izvedbo aktivnosti za organizacijo delovnega procesa revirnih lovcev, in ga začel tudi izvajati.

Gozdarski inštitut Slovenije

Gozdarski inštitut Slovenije izvaja javno gozdarsko službo na podlagi Zakona o gozdovih (čl. 74), in sicer naslednje naloge: usmerjanje in strokovno vodstvo spremljanja stanja razvrednotenja in poškodovanosti gozdov, usmerjanje in strokovno vodstvo poročevalske, prognostično-diagnostične službe za gozdove, strokovno usmerjanje gozdne semenarske in drevesničarske dejavnosti, razvoj in strokovno vodstvo informacijskega sistema za gozdove, priprava strokovnih podlag in priprava predlogov za normative za opravljanje del v gozdovih.

Posamezne naloge se v okviru letnega plana delijo na sklope in aktivnosti za katere se določijo tudi jasni indikatorji za potrebo spremljave. Celoten letni plan se uskladi z MKGP.

Od leta 2017 je na GIS uveden poseben informacijski sistem, ki je namenjen spremljavi izvajana letnega plana nalog JGS. Vsi zaposleni, vključeni v izvajanje posameznih aktivnosti v okviru JGS, mesečno poročajo o izvedbi, na podlagi indikatorjev pa se ocenjuje realizacijo načrtovanega dela. Vsako leto so osnova delo zakonsko določene naloge JGS, posamezne aktivnosti pa se prilagajajo glede na podana izhodišča MKGP ter na trenutno aktualne izzive.

### Prioriteta d) Spodbujanje koordinacije in komunikacije med deležniki, povezanimi z gozdom in gozdarstvom pri projektih doma in na tujem

Ta prioriteta predstavlja predvsem odziv na ugotovitev PNGP do 2014 o pomanjkljivem komuniciranju, ne dovolj usklajenem delovanju vseh sodelujočih ter nekontinuiranem predstavljanju pomena gozdov in gozdno-lesne verige javnostim. Odgovor na ugotovitve o neizkoriščenih potencialov gozda, učinkovitosti gozdarskega sistema in finančnih možnosti države je po izkušnjah iz tujine možno najti v okviru formalnega ti. »Gozdnega dialoga«, v katerem se bo odvijal NGP kot proces. Vanj je treba pritegniti lastnike gozdov, nevladne organizacije in javnosti, ki so zainteresirane za dogajanje v gozdu in z gozdom. Predvsem lastniki gozdov žal ne izkoriščajo dovolj možnosti sodelovanja v procesu načrtovanja razvoja gozdov, poslovno pa se sploh premalo oziroma skoraj nič ne povezujejo. Vsekakor je dialog, ob sodelovanje vseh zainteresiranih deležnikov, mesto za celovito reševanje vseh problematik povezanih z gozdovi in gozdarstvom.

Glede na dosežke mora Slovenija nadaljevati sodelovanje v projektih na področju gozdov in gozdarstva na mednarodnem področju, posebej zaradi pomena gozdov na področju soočanja s posledicami podnebnih sprememb, zelenega gospodarstva, vrednotenja ekosistemskih funkcij gozdov in upoštevanja ponorov CO2.

#### Ukrep 9: Oblikovanje trajnega formalnega »Gozdnega dialoga« vseh deležnikov na področju gozdov in gozdarstva

Z izvajanjem ukrepa smo izboljšali pomanjkljivo komunikacijo med deležniki na področju gozdov in gozdarstva, dosegli njihovo bolj usklajeno delovanje pri iskanju rešitev za učinkovito trajnostno, sonaravnno in večnamensko gospodarjenje z gozdovi ter zagotovili kontinuirano predstavljanje pomena gozdov in gozdno-lesne verige javnostim**.** V procesu nastajanja gozdno gospodarskih in lovsko upravljavskih načrtov se je z letom 2020 ob vključevanju lastnikov gozdov v načrtovanje razvoja gozdov oblikoval trajni formalni »Gozdne dialog«. V njem kot delu procesa NGP sodelujejo vsi deležniki na področju gozdov in gozdarstva in zastopajo svoje interese pri oblikovanju in izvajanju gozdne politike, spremembah predpisov ter sodelujejo pri izvajanju NGP. Formalni dialog sicer nudi možnosti za izboljšanje pretoka informacij in sodelovanja med strokovnimi organizacijami na področju gozdov in gozdarstva, javnostmi, kakor tudi za promocijo rabe lesa in lesnih proizvodov ter pomena celotne gozdno-lesne verige. KGZS in ZLGS sodelujeta v procesih priprave in izvajanja predpisov s področja gozdov in gozdarstva. Dejavno se vključujeta tudi v izvajanje PRP.

1. Naloge v okviru ukrepa 9: Oblikovanje trajnega formalnega »Gozdnega dialoga« vseh deležnikov na področju gozdov in gozdarstva

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna vrednost** |
| **Oblikovanje trajnega formalnega »Gozdnega dialoga«** | Popularizacija gozdov in gozdarstva | MKGP,  ZGS,  BF,  GIS,  nevladne organizacije | Trajna naloga | V okviru finančnega načrta MKGP in JGS | Delež realiziranih od načrtovanih dogodkov | 100% |
| Priprava sheme organiziranosti in delovanja »Gozdnega dialoga« | MKGP | 2017 | V okviru finančnega načrta MKGP | \_ | \_ |
| Delovanje »Sveta za gozdno lesno verigo« | MKGP,  MGRT,  deležniki s področja gozdno-lesne verige | Trajna naloga | V okviru finančnega načrta MKGP | \_ | \_ |
| Promocija rabe lesa in lesnih proizvodov ter gozdno-lesnih verig | MKGP,  MGRT | Trajna naloga | Gozdni sklad | Delež realiziranega od načrtovanega v programu Gozdnega sklada (%) | 100 % |

**Naloga Popularizacija gozdov in gozdarstva**

Popularizacija gozdov in gozdarstva je potekala na podlagi letnih programov, ki jih je s sklepom sprejel minister. Sredstva so se namenila za financiranje strokovne publicistike in delovanje nevladnih organizacij.

**Naloga Priprava sheme organiziranosti in delovanja »Gozdnega dialoga«**

V procesu nastajanja gozdno gospodarskih in lovsko upravljavskih načrtov se je z letom 2020 ob vključevanju lastnikov gozdov v načrtovanje razvoja gozdov oblikoval trajni formalni »Gozdne dialog«. V njem kot delu procesa NGP lahko sodelujejo vsi deležniki na področju gozdov in gozdarstva in zastopajo svoje interese pri oblikovanju in izvajanju gozdne politike, spremembah predpisov ter sodelujejo pri izvajanju NGP. Formalni dialog sicer nudi možnosti za izboljšanje pretoka informacij in sodelovanja med strokovnimi organizacijami na področju gozdov in gozdarstva, javnostmi, kakor tudi za promocijo rabe lesa in lesnih proizvodov ter pomena celotne gozdno-lesne verige. KGZS in ZLGS sodelujeta v procesih priprave in izvajanja predpisov s področja gozdov in gozdarstva. Dejavno se vključujeta tudi v izvajanje PRP.

**Naloga Delovanje »Sveta za gozdno lesno verigo«**

6. oktobra 2017 je potekala 12. seja Sveta za gozdno-lesno verigo. Svet se je še sestal na 13. seji, in sicer 15. januarja 2018. Od takrat dalje se svet ni sestajal, ni pa bil tudi formalno ukinjen.

**Naloga Promocija rabe lesa in lesnih proizvodov ter gozdno-lesnih verig**

Z ustanovitvijo Gozdnega sklada kot vira financiranja je MKGP kot nosilec v sodelovanju z ZGS leta 2017 začel izvajati načrtno promocijo gozdov, gozdarstva in gozdno-lesnih verig. Pri tem velja še posebej poudariti ozaveščanje širše javnosti o pravilih obnašanja in rabe gozdov v okviru kampanje »Skrbno z gozdom !«. Programska raba sredstev Gozdnega sklada, za vsako od let 2019, 2020 in 2021 je bil narejen Program generične promocije gozdov, gozdarstva in gozdno-lesnih verig, je pozitivno vplivala tudi na komunikacijo med deležniki znotraj gozdov in gozdarstva ter na njihovo sodelovanje. Gozdni sklad kot stalni finančni vir omogoča intenzivnejšo in bolj sistematično promocijo gozdarstva in gozdno-lesne verige, kar je ključno za širšo podporo in razumevanje sektorja, vezanega na gozd.

#### Ukrep 10. Mednarodno sodelovanje na področju gozdov in gozdarstva

Ukrep je obsegal prednostne naloge pri mednarodnem sodelovanju na področju gozdov in gozdarstva, ker Evropska unija nima skupne gozdarske politike, kljub temu pa številne evropske politike in pobude vplivajo na gozdove, in to ne le na ozemlju posamezne članice in Evropske unije, ampak tudi v tretjih državah. Ministrska konference Forest Europe (FE) kot medvladni proces, v katerem sodeluje 45 evropskih držav in Evropska komisija, spodbuja trajnostno gospodarjenje z gozdovi v Evropi. Med aktualnimi temami in izzivi, s katerimi so se v obravnavanem obdobju soočali gozdovi in gozdarstvo pri nas in v Evropi so zeleno in krožno gospodarstvo, krepitev socialnih funkcij gozdov in ekosistemskih storitev, prilagajanje na podnebne spremembe, varstvo gozdov in biotske pestrosti v spreminjajočem se okolju in prihodnja usmeritev ministrskih konferenc FE.

**Preglednica 23:** Naloge v okviru ukrepa 10: Mednarodno sodelovanje na področju gozdov in gozdarstva

|  |  |  |  |  |  |  |
| --- | --- | --- | --- | --- | --- | --- |
| **Ukrep** | **Naloge/aktivnosti** | **Nosilci** | **Rok** | **Sredstva** | **Indikator** | **Ciljna**  **vrednost** |
| **»Mednarodno sodelovanje na področju gozdov in gozdarstva«** | 1Koordinacija mehanizma 16+1: |  |  |  |  |  |
| Priprava in izvajanje dvoletnega programa dejavnosti na področju gozdarstva | MKGP | Trajna naloga | V okviru finančnega načrta MKGP | Delež realiziranega od načrtovanega  v programu  (%) | 100% |
| Vodenje skupine oficirjev za zvezo | MKGP | Trajna naloga | V okviru finančnega načrta MKGP | - | - |
| Izdelava in upravljanje spletne strani mehanizma 16+1 | MKGP | Trajna naloga | V okviru finančnega načrta MKGP | - | - |
| Krepitev trgovinskega sodelovanja med državami 16+1 | MKGP | Trajna naloga | V okviru finančnega načrta MKGP | Delež realiziranega od načrtovanega v programu  (%) | 100% |
| Krepitev znanstvenega in raziskovalnega sodelovanja. | MKGP | Trajna naloga | V okviru finančnega načrta MKGP | Delež realiziranega od načrtovanega v programu  (%) | 100% |
| 2Forest Europe | MKGP | Trajna naloga | V okviru finančnega načrta MKGP | \_ | \_ |
| Obveznosti v okviru predsedovanja EU | Vlada RS,  MKGP | 2019-2021 | V okviru finančnega načrta MKGP | \_ | \_ |

1Sodelavci MKGP koordinirajo in izvajajo administrativne naloge, povezane z delovanjem mehanizma 16+1.

2FE je vseevropski prostovoljni politični proces na visoki ravni za dialog in sodelovanje na področju gozdarskih politik v Evropi. V procesu sodeluje 45 podpisnic in Evropska komisija.

**Naloga Koordinacija mehanizma 16+1**

Mehanizem za usklajevanje sodelovanja na področju gozdarstva je del pobude za krepitev političnega, gospodarskega in raziskovalnega sodelovanja med šestnajstimi oz. sedemnajstimi državami Srednje in Vzhodne Evrope ter Kitajsko. Slovenija je s sprejemom »Akcijskega načrta za sodelovanje v okviru mehanizma za usklajevanje sodelovanja med Kitajsko in državami Srednje in Vzhodne Evrope na področju gozdarstva«, prevzela koordinacijo tega sodelovanja za področje gozdarstva.

V okviru mehanizma se je Skupina za zvezo sestala petkrat, trikrat je potekalo srečanje ministrov držav članic na visoki ravni, izvedena je bila mednarodna konferenca o sodelovanju na področju raziskovanja in izobraževanja v gozdarstvu ter spletni seminar o bio-gospodarstvu na področju gozdarstva in gozdov. Vzpostavljena je bila spletna stran mehanizma, na kateri je tudi objavljen Spletni Katalog investicijskih priložnosti. Države članice so pripravile tudi Smernice 17+1 za sodelovanje na področju gozdarske industrije.

**Naloga Forest Europe**

V sklopu FE kot medvladne prostovoljne organizacije, ki predstavlja vseevropski politični proces s 45 državami pristopnicami in Evropsko komisijo ter opazovalkami (med njimi Evropski gozdarski inštitut), je v letu 2021 praznovala 30-letnico. V tem letu je tudi prišlo do menjave v vodenju procesa, ko je Nemčija prevzela naloge vodenja od Slovaške. Zaradi epidemije COVID-19 je bila ministrska konferenca preložena na leto 2021. Konferenca je naslovila temi prilagajanja gozdov na podnebne spremembe ter trajnostnega gospodarjenje z gozdovi. Slovenija je na dogodku poudarila pomen trajnosti in večnamenskosti upravljanja gozdnih ekosistemov. Sporočilo je ob podpisu nove deklaracije z naslovom »Prihodnost, katero hočemo: Gozdovi, katere potrebujemo« (Future, we want; The Forests we need) ter resolucije Prilagajanje vse-evropskih gozdov na podnebne spremembe (Adapting pan-European Forests to Climate Change) predal minister, pristojen za gozdarstvo.

**Naloga Obveznosti v okviru predsedovanja EU**

Slovenija je od 1. julija do 31. decembra 2021 predsedovala Svetu Evropske unije. Pri delu v Delovni skupini za gozdarstvo si je prizadevala za trajnostno, večnamensko in sonaravno gospodarjenje z gozdovi, za ohranjanja biotske raznovrstnosti gozdov, krepitev vloge gozdov in gozdarstva pri razvoju podeželja in spodbujanju krožnega gospodarstva, ter za nadomestilo fosilnih in energetsko bolj potratnih materialov z lesom. Slovensko predsedstvo je tako med drugim z vsemi državami članicami pripravilo Sklepe Sveta o Strategiji EU za gozdove do leta 2030. V sklepih je poudarjeno, da je treba pri izvajanju strategije uporabiti uravnotežen pristop k varstvu gozdov, okoljskim ambicijam in socialno-ekonomski vlogi gozdarstva. V sklopu predsedovanja Svetu Evropske unije je MKGP od 7. do 9. septembra 2021 v Mariboru in okolici organiziral neformalno srečanje Generalnih direktorjev za gozdarstvo. Srečanja so se udeležili Generalni direktorji s področja gozdarstva, oziroma predstavniki 21 držav članic EU, Evropske Komisije in organizacij CEPF, EUSTAFOR, COPA-COGECA in FERN. Teme pogovora so bile pomen gozdov v trenutnih politikah in strategijah, ter o doprinosu gozdov in gozdarstva za doseganje nacionalnih, EU in globalnih ciljev, še posebej v luči nove Strategije EU za gozdove in novega SNSKP 2023–2027 ter PRP.

1. Poročila o izvajanju ukrepov Natura 2000 za gozdarski sektor v skladu s Programom upravljanja z območji Natura 2000 za obdobje 2015 – 2020 (podaljšan na 2022). [↑](#footnote-ref-1)
2. GGN GGE Šentjernej zaradi zahteve po izvedbi CPVO še vedno ni bil sprejet.

   3 V letu 2021 so bili izdelani vsi načrti predvideni s programom dela za leto 2021 izpeljan pa je bil tudi postopek sprejemanja načrtov do faze potrditve predlogov načrtov na MKGP. Načrti so trenutno v fazi predloga in čakajo na potrditev in izdajo pravilnikov s strani MKGP. Sprejeta sta bila le sprememba GGN GGE Mežakla in letni načrt Logatec-Zagora, ki ga ni upoštevan v delež realizacije. [↑](#footnote-ref-2)